text:
Danjal av Rana 15.05.2018 (12:02)
Messan í As-dur fyri fyrstu ferð í Føroyum
Áleið 100 fólk fara á pall tá Havnarkórið, orkestur og solistar um hvítusunnuna framføra undurvøkru og stórbæru messuna í As-dur hjá Franz Schubert.
Havnarkórið hevur aftur í vár sett eina av stóru messunum á skránna, hesaferð eina messu hjá gitna tónaskaldinum Franz Schubert (1797-1828). Schubert skrivaði hesa messuna árini 1819-1822. Messan er nummar fimm av í alt seks messum, sum tónaskaldið skrivaði.
Tónleikasøgufólk eru ikki í iva um at tær báðar síðstu eru tær bestu. Tey karakteristi skiftini millum moll og dur, skift millum kraftmiklar satsar til yndisligar kvatettir og millum kvikar og seinar gongdir, seta dám á tónleikin.
Schubert stóð við øðrum beininum í nýggja romantiska rákinum innan tónleik og við hinum í Wienerklassiska tíðarskeiðnum, og tann eitt sindur eldri Beethoven var ein stóra fyrimynd hjá honum.
Havnarkórið hevur mongu seinastu árini havt stórverk á skrá. Við tí navnframa Ólavi Hátún á odda, hevur kórið framført nógv at teimum størstu og bestu kórtónaverkunum í tónleikasøguni. Síðani 2014 hevur Leif Hansen verið kórleiðari og hevur hann ført hesa siðvenjuna víðari.
Messan, sum er lítlan tíma til longdar, er ikki framførd í Føroyum fyrr, og vónin er, at áhoyrarar fáa eina góða og minniliga tónleikauppliving í Christianskirkjuni hvítusunnuaftan kl. 19.30 og í Vesturkirkjuni í Hvítusunnudag kl 17.00.
Solistar:
Catlen Gjøl, sopran
Elsa Súsanna Dalsgaard, alt
Ernst Sondum Dalsgarð, Tenor
Hans Lawaetz, bass
Dirigentur: Leif Hansen
Teir umleið 30 tónleikarnir eru úr Føroyum og Danmark
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
FRAMLŲGA: Fyri tķggindu ferš skipar Granskingarrįšiš fyri Vķsindavųku, og eins og fleiri av undanfarnu įrum bjóšar Fiskaaling eisini fram fyrilestrar hesaferš tveir ķ tali. Annar av fyrilestrunum snżr seg um sekvensering av bakteriusamfelųgum, sum Įsa Jacobsen, granskari, fer at lżsa og greiša frį ķ Studentaskślanum ķ Hoydųlum.
Millum teir mongu fyrilestrarnar, sum Granskingarrįšiš hevur bjóšaš śt ķ sambandi viš "Vķsindavųku į ferš 2017, eru tveir fyrilestrar hjį Fiskaaling.
Annar av hesum hevur heitiš "Sekvensering av bakteriusamfelųgum, og taš er Įsa Jacobsen, granskari į Fiskaaling, sum fer at halda hendan fyrilesturin į Studentaskślanum ķ Hoydųlum seinni ķ mįnašinum.
Fyrilesturin tekur stųši ķ kanningum, sum Fiskaaling hevur gjųrt į granskarasetrinum iNOVA ķ Havn, har Biotųknitoymiš hjį Fiskaaling heldur til.
Fyrr ķ įr vķsti Fiskaaling į, at nś eru allir partar av mannagongdini at lżsa bakteriusamansetingina ķ einum sżni fyri fyrstu ferš gjųrdir ķ Fųroyum. Vanliga verša tķlķkar kanningar heilt ella lutvķst gjųrdar uttanlands, men nś hevur Fiskaaling gjųrt tķlķkar kanningar į iNOVA.
Kanningarnar kunnu eyšmerkja allar bakteriur, sum eru til stašar ķ einum sżni, og lżsa lutvķsu mongdina av hvųrjum einstųkum bakteriuslagi. Fiskaaling metir, at tųrvur eru į slķkum tęnastum ķ Fųroyum, tķ bakteriur hava stóra įvirkan į nógvar umstųšur innan aling.
Ķ fyrilestrinum fer Įsa Jacobsen millum annaš at umrųša tęr fyrstu kanningarnar hjį Fiskaaling, sum lżsa bakteriusamansetingina ķ ymsum sżnum frį kruvdum laksi.
Śrslitini, sum granskaratoymiš į Fiskaaling kom fram til, kunnu nżtast til at lżsa ein mųguligan samanhang millum bakteriur, sum nįttśrliga eru til stašar į og ķ laksinum, og somuleišis bakteriur, iš kunnu įvirka góšskuna į laksinum. Hetta viš nišurbróting av bindivevnašinum, mešan hann liggur į kųligoymslu.
Taš er nakaš sķšani, at Granskarasetriš iNOVA ognaši sęr tól til at gera slķkar kanningar, men taš hevur veriš tungt at fingiš gongd į nżtsluna, tķ kanningararbeišiš er ręttiliga vķšfevnt. Sum fyrsti brśkari viš hesum royndum, hevur Fiskaaling nś mųguleika fyri eisini at hjįlpa ųšrum ķ gongd viš slķkar kanningar.
Fyrilesturin hjį Įsu Jacobsen ķ Studentaskślanum ķ Hoydųlum hósdagin 28. september byrjar klokkan 10 fyrrapartin.
"Tilfeingi er felags tema fyri sjįlva Vķsindavųkuna, sum veršur hildin frķggjadagin 29. september, har Fiskaaling fer at hava ein bįs, iš millum annaš fer at lżsa partar av virkseminum hjį Fiskaaling ķ filmsbitum, sum lżsa aling sum heild viš rogni, yngli, smolti og lķvfiski. Eisini ber til į bįsinum at fįa innlit ķ lśsabasingararbeišiš og ķ royndirnar viš at aling av tara.
Aftur ķ įr fer Vķsindavųkan at vera hildin ķ Perluni, Reinsarķnum, Ostahśsinum og į Perlutorginum, sum liggja ķ Tórsgųtu ķ Havn.

robotstxt: allowed

filter: keep


text:
Ari av Rana
13.02.2018 - 11:31
Bert 17 ára gamla Chloe Kim úr USA lat ongan iva verða um, at hon er heimsins besta kvinna á halfpipe í snowboarding, tá hon lættliga vann gull við sítt fyrsta OL.
Chloe Kim var favorittur at vinna kappingina, og týðiliga sást hví. Hóast gjørdi eitt mistak í síni næstu roynd, megnaði eingin at taka hana aftur.
Í síni fyrstu roynd fekk Chloe Kim flotta stigatalið 93.75 stig frá teimum 6 dómarunum. Hetta var eitt ómetaliga flott úrslit, og hóast hon bert fekk 41.50 stig í síni næstu roynd, mettu viðmerkjararnir hjá DR, at hon tað sama kundi skreiða oman eftir bakkanum uttan at gera nakað sum helst, tí eingin fór at taka hana.
Til alla lukku fyri hyggjararnar gjørdi Kim ikki eftir ráðunum frá viðmerkjarunum. Hennara triðja roynd var framúr góð, og megnaði hon at fáa heili 98.25 stig, sum er tætt uppá fullkomið stigatal.
Kinesiska Jiayu Liu vann silvur við 89.75 stigum, meðan amerikanksa Arella Gold vann bronsuna við 85.75 stigum.
Umframt sítt nýggja OL-gull, hevur Chloe Kim vunnið gull í 4 av sínum 5 seinastu X-Games luttøkum.
17 ára gamla Chloe Kim (Mynd: EPA)


text:
Orð og lag: Petur Oluf Skorá
1. Áh, Golgata krossur, tú kærur mær ert,
eg ynski teg elska, at tæna tær bert.
Hjá tær fann eg gleði, mær verðin ei gav,
har synd mín hon søkt varð í djúpasta hav.
2. Áh, vanvirdi krossur, við tær fekk eg alt;
tú stóð tína roynd, tá ið stríðið tað galt.
Á tær var tað Jesus, hann bar mína neyð,
hann tók mína synd, og hann doyði mín deyð.
3. Áh, hataði krossur, hvør løta tað var,
tá ið Jesus, Guds Sonur, varð negldur at tær.
Hvør sál, nívd av synd, sum til tín leita man,
hon í Jesusar blóði sær frelsu víst fann.
4. Áh, krossur, ei vart tú eitt tekin um makt,
tá Frelsarin doyði til háð og foragt.
Mong sál tó man sanna, hvør kraft í tær er,
tá ið Jesusar blóð hana syndfría ger.
5. Áh, krossur, tú mongum ein meinbogi var,
teg menniskju vraka, tey flenna at tær,
men enn man tín sigur tó lýsa so bjart,
enn Jesusar navn mongum vera so kært.
6. Áh, bannaði krossur, tín beiskleiki er
mær mangan meir søtur, enn alt her í verð.
Tín skomm og tín pína, tín kvøl og títt spott
mær gleði her veitir á degi sum nátt.
7. Áh, krossur, eg minnist, tá fyrst eg teg sá,
hvør signað var sjónin, ið mær birtist tá;
har Frelsari heimsins á Satani vann,
og mær, falna syndara, náðin upprann.
8. Eg elski teg, krossur, eg elski teg bert,
tú fyri mær meir enn alt annað víst ert.
Hjá tær fann eg lívið og sálanna frið,
tá eg boygdi mítt hjarta, bað Jesus um grið.
9. Áh, krossur, tú stríðsmerki mítt vera skal,
tá sigur er vísur, og ferðin so sæl.
Ei nýtist mær óttast – við krossmerki hátt
má fíggindin falla í stríðnum so brátt.
10. Takk, signaði krossur, fyri alt, tú mær gav,
við fót tín mín syndanna byrði fall av.
Eg altíð á foldum við lið tær vil stá,
til heima í Himli eg krúnu skal fá.
11. Tá fult skal eg sanna, hvør søtt ið tað var
at kenna tann Harra, ið krossin her bar.
Var krossurin tungur, og voldi hann stríð,
hans signing eg heysta skal Himlinum í.


text:
Lag: Øssur Berghamar, J. Marcussen
Týtt: Victor Danielsen
1. Jesus, Harri, sum tú mátti bíða,
áðrenn eg kom heim av villum veg!
Sum tú mátti leingi við meg stríða,
áðrenn einglar gleddust yvir meg!
2. Jesus, Harri, sum tað leingi vardi,
áðrenn míni knø, tey boygdu seg,
áðrenn eg at søkja náði lærdi
og í henni hvíla mítt og meg!
3. Jesus, Harri, tú, sum býður øllum
hvílu við títt náðiríka bróst,
leingi viltist eg á hugmóðs fjøllum,
fann tó teg til síðst, og nú er ljóst!
4. Jesus, Harri, tú, sum vildi líða
deyðan beiska fyri meg, mín Gud,
fyri meg úr myrkri út at fría
og mær veita henda sæla lut!
5. Ver mær nær í freistingum og royndum,
hvar á fold mín fótur ferðast má!
Verj meg móti øllum snerrum loyndum,
til eg frelstur tær skal standa hjá!


text:
Fleiri føroyskar fyritøkur luttaka á stóru oljumessuni.
Stóra oljumessan í Stavanger, Offshore Northern Seas – ONS, byrjar í morgin, týsdagin 24. august. Sum vanligt eru fleiri føroyskar fyritøkur við á messuni.
Hóast ongin føroyskur landabásur er á messuni í ár, so hevur Uttanríkisráðið saman við Oljuvinnufelagnum tó samskipað ferðina til Stavanger, soleiðis at føroysku fyritøkurnar fáa sum mest burturúr.
Millum annað er skipað fyri, at føroysku fyritøkurnar eisini eru partur av móttøkuni, sum verður umborð á Westward Ho mikudagin 25. august. Móttøkan verður samskipað av Tórshavnar Kommunu saman við Runavíkar Kommunu, har móttøkuluttakararnir fáa brellbitar av føroyskum tónleiki, mentan og mati.
Føroysku fyritøkurnar, sum eru við á ONS í ár, eru PAM Offshore Service, Supply Service, Atlantic Supply Base, Thor Offshore, Virkisráðgeving, Simprentis, Keel Solutions/Offshore Directory og Runavíkar Havn.
ONS 2010 endar fríggjadagin 27. august.


text:
Danskur granskari staðfest feil í “Kleibers lóg”
Sjáldan er spurnartekin sett við alheims stoffskiftislógina 'Kleibers lóg' frá 1932, men nú staðfestir ein danskur granskari feil í lógini. Hetta broytir uppruna stoffskiftis-samanhangin millum djórabólkar markant.
Thomas Kiørboe og Andrew G. Hirst hava kannað dáta frá ymsum djórabólkum í havinum, og tað er við støði í hesum kanningum, at teir eru komnir til ta niðurstøðu, at Kleibers lóg inniheldur ein feil.
Stoffskiftið heldur brennitilgongdini í gongd við at umseta tað, sum vit eta, til orku.
Í djóraheiminum er tað týdningarmikið at kenna stoffskiftið hjá eitt nú landbúnaðardjórum. Við at kenna stoffskiftið, kann bóndin finna fram til, hvusu nógv fóður hann skal geva fyri at fáa mest møguliga nyttu úr djórunum.
Fyri at fáa eina ábending um røttu mongdina av mati, ið skal til, kann bóndin eitt nú brúka universellu Kleibers lóg.
Men nú staðfestir so ein danskur granskari ein feil í Kleibers lóg, sum higartil partvíst ikki hevur verið sæddur.
»Kleibers lóg riggar, so leingi hon einans skal greina tær einkultu verubólkarnar sum til dømis bakteriur, fiskar og súgdjór. Men hvørja ferð vit skifta frá einum bólki til ein annan sum til dømis frá bakterium til smádjór, passar Kleibers lóg ikki,« sigur Thomas Kiørboe, ið er professari á Centre fyri Ocean Life á Institut fyri Akvatiske Ressourcer á Danmarks Tekniske Universitet (DTU).
Eins og Thomas Kiørboe hava tað verið aðrir granskarar, ið hava víst á líknandi feil í Kleibers lóg millum annað í 1960'unum danski granskarin Axel Hemmingsen.
Men hesir granskarar hava ikki havt somu mongdir av upplýsingum til taks, sigur lektor Hans Malte, ið ikki hevur verið partur av kanningunum, men granskar innan sama øki.
Hann heldur, at nýggja kanningin er áhugaverd, hóast hon í sær sjálvum ikki er so praktiskt brúkilig.
Thomas Kiørboe heldur, at nýggja vitanin kann nýtast til at finna fram til neyvari myndlar til vistskipanir, sum kunnu nýtast til at meta um, hvussu eitt nú veðurlagsbroytingar, dálking og fiskiskapur ávirka einkultu vistskipanirnar.
Les alla greinina her: Videnskab.dk


text:
Tíðindi á gransking.fo, við meyl og á Facebook
Í gransking er eitt tiltikið orðafelli Publish or Perish. Títt virksemi og tíni úrslit hava lítla ávirkan, uttan so at onnur vita um tey. Hesin setningur er eins væl galdandi fyri Granskingarráðið og aðrar almennar stovnar, sum fyri einstøku granskararnar. Um fólk ikki kenna okkara virksemi, so røkka vit ikki nóg langt.
Vit meta tað tí vera av sera stórum týdningi at hava eina góða kunning um okkara virkisøki, sum er tøk hjá fólki, tá tey hava tørv á henni. Okkara fremsti kunningarmiðil er gransking.fo. Her eru upplýsingar um stuðulsmøguleikar úr Granskingargrunninum og FP7 skipanini hjá ES, um freistir og mannagongdir, um stuðlaðar verkætlanir, um tiltøk, sum vit skipa fyri og so framvegis.
Umframt okkara kjarnuvirksemi, meta vit, at vit á gransking.fo kunnu og eiga at miðla tíðindi um ymsar verkætlanir, um tiltøk, útgávur og úrslit. Vit savna tí støðugt tíðindi úti og heima um gransking og menning og ymiskt annað av áhugað fyri granskingarumhvørvið og fyri almenningin. Hesi verða løgd á gransking.fo, í miðal 3-5 greinar um vikuna. Vit senda tíðindabræv út við ymsum av heimasíðuni til 450 fólk á leið 2 ferðir um mánaðin. Ert tú ikki longu á okkara móttakaralista, kanst tú tilmelda teg í teiginum í høgra bredda.
Tíðindi ferðast skjótt og tíðindastreymurin er øgiligur. Tí eru vit eisini á Facebook, har vit leggja øll tíðindi av gransking.fo, so hvørt hesi vera kunngjørd. Harafturat legga vit av og á slóð til greinar á øðrum síðum, sum vit halda eru áhugaverdar, myndir frá tiltøkum o.l.
Tú kanst fylgja Granskingarráðnum á Facebook við at trýsta her ella við at trýsta á Dáma í teiginum niðast í høgra bredda.
Eru tíðindir, sum tú heldur, at vit áttu at sagt frá, ella tilfar, sum tú saknar á gransking.fo, so frætta vit fegin frá tær á gransking@gransking.fo og á +298 567800.


text:
09.05.2018 Sten Larsen
Vegna feriu, er viðtalan stongd frá fríggjadeginum 11.mai. Opið er aftur mikudagin 23. mai. Hava tygum átrokandi tørv á læknahjálp og endurnýggjan av reseptum, verður víst til Jenis av Rana kommunulækna. Eftir kl. 16 og í vikuskiftinum, er vaktlækni at hitta á telefon 1870 Tað ber ikki til at samskifta um heimasíðuna meðan vit eru burtur
03.05.2018 Sten Larsen
Viðtalan er opin, men læknanir eru á felags fak fundi fyrrapartin í dag.
02.05.2018 Annika Olsen
Verkfallið, sum varð fráboðað at byrja kl. 8.00 í morgun er fyribils avlýst.
02.05.2018 Sten Larsen
Kommunulæknafelag Føroya hevur lýst verkfall frá hósmorgninum 3/5-2018 kl. 8.00 Sum støðan er nú, verður ikki møguligt at fáa læknahjálp her í viðtaluni, meðan verkfall er. Allar planlagdar viðtalur verða avlýstar, so leingi verkfall er. Heimasíðan verður ikki virkin frá 2/5-18
20.04.2018 Jenis av Rana
Vegna feriu, er viðtalan stongd frá mánadegnum 23. apríl. Opið er aftur týsdagin 1. mai. Hava tygum átrokandi tørv á læknahjálp og endurnýggjan av reseptum, verður víst til Sten Larsen kommunulækna. Eftir kl. 16, í vikuskiftinum, Flaggdagin og Dýra biðidag er vaktlækni at hitta á telefon 1870 Tað ber ikki til at samskifta um heimasíðuna meðan vit eru burtur


text:
- 23 juni 2015
"Tveir fundir eru dupult so góðir sum ein", plagdi onkur at taka til. Líkamikið. Mánakvøldið 22. juni vóru so tveir fundir í bygdini. Annar í Bygdarhúsinum kl. 19.00 og hin á Gjáargarði kl. 20.30. Fundurin í Bygdarhúsinum snúði seg um summarhús í Gamlagerði. Pætur í Ólastovu letur lendi til 9 summarhús frá Huldheygnum og úteftir. Umsóknin um byggiloyvi er í prinsippinum góðkend av kommununi, Friðingarnevndini fyri Eysturoy og Yvirfriðingarnevndini. Hesum greiddi Heðin Zachariasen, borgarstjóri, frá, samstundis sum hann segði, at kommunan nú fer at viðgera tað endaliga byggiloyvið. Eisini segði Heðin, at øll húsini skuldu seljast, áðrenn arbeiðið fór í gongd. Hetta var viðmerkt í loyvinum frá Yvirfriðingarnevndini, tí nevndin hevði ringar royndir av, at verkætlanir vórðu settar í verk og síðani steðgaðu upp og so lógu í hálvum gekki. Arkitekturin Jákup av Stongum greiddi gjøllari frá ætlanini og vísti myndir á stórskíggja. Økið - slakar 3000 fermetrar - verður felagsogn við gøtum húsanna millum, so sjálvt lendið í Gamlagerði verður óbroytt. Nettovíddin á húsunum veður umleið 60 fermtrar. Pláss til bilar er avlagt undir landsvegnum. Endamálið við hesum fundinum var at kunna bygdarfólkið og hoyra teirra viðmerkingar, og viðmerkingarnar vóru - sum altíð - hendanvegin og hinvegin. Nú er so bara at bíða - livst so spyrst. ---- ps. Nú mundi eg gloymt tann góða drekkamunnin við rullukøku - frá Ásdís.
Úr Bygdarhúsinum varð kósin sett til hin fundin, ið var á Gjáargarði. Fingu góða móttøku frá Eiriki Suna - kaffi og fín skuffukaka við súltutoyi stóðu á borðinum. Her vóru tað Uni Arge og Hans Petur Hansen (hjá Theodori á Toppi), ið høvdu stevnt fólki til fundar. Hesir báðir hava gjørt tann frálíka filmin um Lítlu Dímun, og nú ætla teir at venda linsuni ímóti Gjógv. Uni legði fyri og greiddi stutt frá ætlan teirra, samstundis sum hann vísti okkum einar 20 minuttir av Dímunarfilminum, og m.a. segði hann tað, at hetta fór ikki at vera ein reklamufilmur, men ein filmur, ið fer at lýsa bygdina søguliga og støðuna í dag. Bygdarfólkið tók væl undir við hesum og tóktist spent. Uni bað um viðmerkingar - og jú mín sann - tað var ikki sum at sláa í eina dýna, tí har komu fleiri hugskot fram. At enda fortaldi hann eitt sindur um tað praktiska - hvussu teir plagdu at gera - og so tað at fáa fólk at gloyma linsuna, tá upp verður tikið. Teir ætla at taka upp í juli/august - í heyst - í vetur - og komandi vár fyri at fáa allar árstíðirnar við. Hann endaði so snildisliga: "Vónandi vilja tit øll vera við! Er tað nakar, sum ikki vil?" Tøgn - snilt ---- spenningur í luftini.
Fleiri myndir eru í myndasavninum!


text:
Úr skónum, tá vit koma inn á stovnin
Framyvir fara vit at heita á øll um at lata seg úr skónum, tá komið verður inn á stovnin. Hetta hevur serliga stóran týdning, tá tað er kavi og vátt í veðrinum, tí gólvini verða sera vát og skitin, tá vit koma inn í skóm.
Minka um gjøgnumgongd frá kl. 09:30 – 16:00
Barnagarðsstovan Akkuleyan er í tí støðu, at hon liggur mitt í húsinum og tí er sera nógv gjøgnumgongd á stovuni hvønn dag. Hetta er órógvandi fyri bæði børn og vaksin á stovuni, og tað ynskja vit at bøta um.
Fyri at minka um gjøgnumgongdina, fara vit tí at heita á tykkum, um at lata vera við at ganga í gjøgnum stovuna í millum kl. 09:30 og 16:00
Vit vóna, at tit skilja okkum og ganga okkara ynskjum á møti.
Vinarliga
Irena Tróndheim


text:
Vísandi til §14 í høvuðssáttmálanum og ásannandi at arbeiðsmynstur, sløg av arbeiði og neyðugar dygdir alsamt broytast, eru partarnir komnir ásamt um at gera hendan serarbeiðarasáttmála til tess at tryggja eina skikkaða arbeiðsmegi fyri serstøk arbeiði og ein meira liðiligan arbeiðsmarknað.
§ 1
Fyri handlig arbeiðir, sum ikki eru serliga nevnd í §1 til 4 í høvuðssáttmálanum, og sum krevja venjing og útbúgving, eru hesi fevnd av serarbeiðarasáttmálanum.
Hópframleiðsla av betonelementum, aluminiums- og plastvindeygum, pakkitilfari, rútaglasi, glastrevjulutum og bygningselementum.
Montering av stál-, beton- og timburelementum og onnur monteringsarbeiðir. Uppsetan av stilladsum. Áleggjan av takpappi og gólvbelegningi.
Forskalling við kasettuformum, uppsetan av kantsteinum og áleggjan av betongflísum, legging av kloakkrørum.
Arbeiði í timburhandlum við rammusagum, høvlum, plátusagum, kantfresarum og rundsagum í samband við tilgerð av plátum og timbri til útflýggjan.
Viðlíkahald, umvælingar og stillingar av amboðum og maskinum.
§ 2
Lønin fyri frammanfyri nevndu arbeiðir verður ásett soleiðis:
Tímaløn 1. árið - ið verður at rokna sum yrkisvenjing: Sambært §1a.
Tímaløn 2. árið og síðan - við yrkisvenjing sb. arbeiðsgevaraváttan: Sambært §1a +2,06 % av tímalønini.
Fastløntir serarbeiðarar við yrkisvenjing verða løntir sambært §1a +2,06 % av tímalønini ferðir 173,33 tímar um mánaðin.
Aldursmarkið fyri at byrja yrkisvenjing er 18 ár.


text:
Stovnandi aðalfundur í Suðuroyar Handverksmeistarafelag var í farnu viku hildin á Seglloftinum á Tvøroyri.
Handverksmeistarar í Suðuroynni hava tikið stig til at stovna eitt felags lokalfelag fyri alla Suðuroynna, og á fundinum var góð undirtøka fyri ætlanini.
Í nevndina í nýggja felagnum eru valdir:
Mortan Mortensen, formaður
Júst Johannesen, næstformaður
Gudmund Larsen, skrivari
Hans Olaf Johannesen
Andrias Holm
Tað hava higartil verið tvey lokalfeløg í Suðuroynni, Vágs og Tvøroyrar handverksmeistarafeløg, men seinnu árini hevur einki virksemi verið í feløgunum. Nýggjar nevndir vórðu eisini valdar í hesi feløgini við tí endamáli at fyrireika uppskot til ein komandi eykaaðalfund um avtøku av feløgunum.


text:
Royndu verjuleikararnir Per Langgaard (25) og Einar Tróndargjógv (28) hava longt samstarvið við NSÍ. Báðir hava undirskrivað ein nýggjan 1-ára sáttmála.
Per hevur spælt 67 dystir í miðverjuni á besta NSÍ-liðnum. Hann hevur skorað tvey mál.
Einar hevur spælt heili 281 dystir í bestu deildini, so talan er um ein ógvuliga royndan leikara. Hóast verjukent útgangsstøði, so hevur Einar skorað 20 mál í bestu deildini.
NSÍ-hópurin er byrjaður at fyrireika seg til næsta kappingarár.
Vit síggja fram til enn eitt spennandi kappingarár við Løkin og kring klettarnar.


text:
Mikudagin kl 18.00 er aftur oddabrak í Effo-deildini! NSÌ tekur á heimavølli ímóti KÌ. KÌ er sum flest øll vita oddalið í deilduni, so talan er um eitt orduligt brak av einum dysti mikudagin. NSÌ kann við einum sigri alvorliga blanda seg í oddastríðið í Effo-deilduni, og tað er sjálvand tað, ið allir leikarar ynskja.
Leikarar og venjarar ynskja hervið at heita á allar fjepparar um at møta upp og stuðla liðnum í hesum dystinum. Seinast hesi liðini møttust vann NSÌ 3-0 í Runavík, og vunnu sær pláss í steypafinaluni, nú er ynski at blanda seg í toppin í deildini, og vinna á KÌ.
Vónandi møta allir NSÌ fjepparar upp, og stuðla okkara dreingjum, tí stuðulin frá áskoðaranum ger stóran mun.
Øll skulu verða vælkomin til dyst mikudagin kl 18.00, og ynskja vit øllum ein góðan dyst.
Saman standa vit sterk!!!


text:
Heri Simonsen 12.02.2018 (17:30)
Fýra spennandi og mennandi ár í Grønlandi
TRÝST á PÍLIN undir MYNDINI, og hoyr samrøðuna Hilmar Jan Hansen hevði við Hallstein Sigurðsson í fyrrapartssendingini "Sjóðteim" á Rás2.
Hallstein Sigurðsson er kendur sum fyrrverandi formaður í Føroya Ungdómsráði pionerárini, sum fyrrverandi formaður í Norrøna Felagnum, samskipari hjá Manntali, leiðari fyri útberingina hjá Prentmiðstøðina fyrst í hesari øldini, og sum postmaður í farna almenna stovninum, Postverki Føroya áðrenn aldarskiftið. Hallstein Sigurðsson hevur eisini sitið í Tórshavnar Býráði eitt skiftið í 1990-unum, og hann er pápi núverandi býráðslimin, Trónd Sigurðsson, sum fekk næstan 700 atkvøður á javnaðarlistanum farna býráðsval.
Frá heysti 2013 til heystið 2017 starvaðist Hallstein Sigurðsson, sum deildarleiðari fyri postútberingina hjá TelePost í grønlendska høvuðsstaðnum, Nuuk.
Sum ungur sjómaður sigldi Hallstein í Grønlandi, og tað var ein gamal dreymur hjá honum at sleppa at búgva í Grønlandi, og læra fólkið og mentanina at kenna.
Tað hava verið fýra góð ár í Nuuk, men familjan, og ikki minst abbabørnini drógu heimaftur til Føroya. Í samrøðuni greiðir Hallstein Sigurðsson frá sínum upplivingum í Grønlandi, har hann m.a. eisini var á reinsdjóraveiðu. Samanumtikið er talan um fýra mennandi og spennandi ár í Grønlandi.
Sendingin "Sjóðteim" er hvønn mánamorgun á Rás2. Sent verður beinleiðis millum klokkan 10 og 12.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Teir røttu førleikarnir kunnu hjálpa tær í at taka røttu avgerðirnar, tá tú skal velja útugving ella arbeiði.
Yrkisdepilin arbeiðir við førleikameting. Les meira um evnið á Lív Long Lærling.
Førleikametingin skal gera útbúgvingina smidligari
Førleikameting snýr seg í stuttum um, at ein persónur fær mett um og viðurkent førleikar, sum hann hevur útvegað sær gjøgnum lívið, td. í útbúgvingarskipanini ella á arbeiðsmarknaðinum. Metingin verður brúkt til at søkja inn á eina útbúgving, at fáa part av útbúgvingini góðskrivaðan, ella til at søkja starv, við møguleika fyri at styrkja sína støðu á arbeiðsmarknaðinum
Hvussu langt eru vit komin í arbeiðinum at verkseta førleikameting?
Enn er førleikameting ikki vorðin ein samantvunnin partur av okkara útbúgvingarskipan, eins og talan t.d. er í Danmark, har øll, sum eru farin úr almenna skúlanum og hava verið á arbeiðsmarknaðinum eitt skifti, og sum síðan ynskja at taka eina útbúgving, skulu førleikametast, áðrenn tey kunnu byrja útbúgvingina.
Fyri at tryggja dygdina í førleikametingini og álitið á skipanina er umráðandi, at tey fólk, sum skulu arbeiða við førleikameting, sum skulu viðurkenna og meta um førleikar og gera niðurstøðu út frá førleikametingini, eru útbúgvin serstakt til at røkja hesar uppgávur.
Tað fyrsta avgerandi stigið í verksetingini av førleikameting í Føroyum verður tí at førleikamenna faklærarar, skoðanarmeistarar, vegleiðarar og onnur starvsfólk innan hetta umfatandi øki, sum fevnir um alt tað føroyska útbúgvingarverkið og arbeiðsmarknaðin við.


text:
SunnSinn Ung
Fólkaheilsuráðið heldur fram við herferðin Sunn Sinn - ið hevur til endamáls at varpa ljós á sálarliga heilsu og at bróta tøgnmentanina, ið áður hevur rátt.
Hetta seinasta árið hava evni, ið hava
við sálarheilsu at gera, verið sjónlig í miðlunum, og tað er at fegnast um.
Fólkaheilsuráðið hevur gjørt sítt, men felagskapir og einstaklingar hava
sanniliga eisini gjørt sítt til at avstigmatisera psykiska heilsu.
Næsta herferðin hjá ráðnum setir fokus
á ung og sálarheilsu - og viðger serstakar trupulleikar, sum ung í ovstóran mun
stríðast við, so sum tunglyndi, happing o.a.
Herðferðin eru 3 filmar, ið ung hava
gjørt til ung.
Rebekka Eliasen og Rógvi Langaard
hava, saman við øðrum, gjørt filmarnar.
Vónin er, at filmarnir eru við til at
seta orð á hjá teimum, ið hava brúk fyri tí - og harvið kunnu hjálpa. At seta
orð á kann vera fyrsta stigið.
Filmarnir verða komandi mánaðirnar at
síggja á sosialu miðlunum.


text:
Væleydnað fólkaheilsurenning
Fólkaheilsurenning 2017
Fólkaheilsurenning 2017 er nú farin aftur um bak, og vit fegnast um, hvussu heppin vit vóru við veðrinum henda leygardagin 3.juni.
Á degnum vóru bæði Fólkaheilsurenning, Tórshavn Marathon og hálvmarathon á skránni, og byrjaðu øll samstundis á Vaglinum. Fitt av fólkið høvdu meldað seg til samlaða tiltakið. Til Fólkaheilsurenningina, sum taldi útvið 200 fólk, luttóku bæði børn og vaksin, og fólk bæði gingu og runnu. Teinurin var 5,5 km og byrjað varð á Vaglinum, síðan gekk leiðin eftir Áarvegnum, Yviri við Strond, oman eftir R.C. Effersøes gøtu, Jónas Broncksgøtu og síðan heima aftur eftir Áarvegnum og í mál á Vaglinum.
Summi høvdu nýtt Fólkaheilsurenning sum høvi til at samlað fleiri familjulimir til ein hugnaligan og virknan dag saman, og fegnast vit um hetta.
Yviri við Strond høvdu íbúgvar og starvsfólk á Boanesheiminum gjørt nógv burturúr degnum fyri at stuðla øllum luttakarunum til samlaða tiltakið – bæði við fløggum og við at veittra úti við vegin. Tað eru vit sera takksom fyri, og tað fløvar!
Vit vóna at síggja enn fleiri til Fólkaheilsurenning næsta ár, og at enn fleiri nýta høvi til at samla familju ella vinir til ein hugnaligan og virknan dag saman.


text:
Bæði NSÍ og HB vunnu tríggjar teir seinastu dystirnar, og sostatt gjørdist kæran avgerandi í FM-stríðnum.
NSÍa spældi í morgun seinasta dystin í kappingarárinum ímóti B68 á Svangaskarði. Spenningurin var stórur undan dystinum, tí NSÍ hevði enn møguleikan at vinna kappingina. Men brúk var fyri hjálp frá B36, ið skuldi taka stig frá HB. HB vann dystin og gjørdist harvið føroyameistari.
NSÍ vann 7-0 á B68 við málum frá Jógvan Højgaard (2), Pætur Skipanes (2), Sjúrður Paula Nielsen (2) og Aron Mikkelsen (1).
Á leikvøllinum vunnu NSÍ og HB sær 59 stig í part fyri 22 dystir. NSÍ var betra liðið innanhýsis, og tískil kundi hetta verið nokk til at vinna FM-steypið. Men HB vann sær 2 stig afturat á skrivaraborðinum, og tískil endaði gullið í Havn. Til lukku við tí.
Vit ynskja U14-liðnum hjá NSÍ hjartaliga til lukku við kappingarárinum!


text:
14. Mai 2018
Parkinsonfelagið er eitt sera virkið felag og alt virksemið hjá felagnum verður fíggja við limagjaldi og gávum. Tí eru vit sera takksom fyri gávuna frá NEMA, sum í seinastu viku lat ein printara/skannara til bókhaldið hjá felagnum. Á myndini standandi...
06. Mai 2018
Hvat skal man tosa við læknan um! Danska Parkisnonfelagið hevur lagt eitt skema út, sum vegleiðir um hvat kann vera viðkomandi at tosað um, tá man skal til viðtalu. ...
17. Apr 2018
Í døgunum 22. august til 25. august verður Torgið í SMS karmur um eina fotoframsýning hjá norska fotografinum, Anders M. Leines, sum hevur ferðast kring um í Norra og USA. Sjálvur sigur norski myndamaðurin, at hann hevur sett sær fyri, at geva fólki eina...
04. Apr 2018
Løgtingslimir vóru á einum máli um, at allir parkinsonssjúklingar undir 67 ár eiga at fáa tilboð um lívlanga viðlíkahaldsvigerð, tá fyrispurningur um evnið varð viðgjørdur í Løgtinginum í dag.
03. Apr 2018
Endamálið við tiltøkunum er at møta limum, sjúklingum, avvarandi og áhugaðum. Skrá: Nýtt frá felagnum. Ymiskt um sjúkuna. Tað nýggjasta um venjing. Drekkamuður og prát. Runavík - Løkshøll - kantinan 4. apríl kl. 19 Vestmanna - í gomlu Sýslumannshúsunum. 9....
14. Mar 2018
Á aðalfundi í Parkinsonfelagnum leygardagin 24. februar varð nýggj nevnd vald og á fyrsta nevndarfyndinum týskvøldi 13. mars, skipaði nýggja nevndin seg soleiðis. Durid Johannesen, forkvinna, Bernhardina Eliasen, kassameistari, Joy Simonsen, skrivari, Kemm Poulsen, nevndarlimur og John William Joensen, næstformaður ...
26. Feb 2018
Á seinasta aðalfundi, 25. februar 2017, varð tann broytingin í nevndini at Gudny Benjaminsdóttir og Eyðun Simonsen ikki ynsktu afturvæl.
09. Feb 2018
Eyðun verður lagdur undir skurð á Ríkissjúkrahúsinum. Elektrodur verða førdar inn í heilan, sum kunnu geva honum førleikarnar aftur, ið Parkinson-sjúkan hevur tikið frá honum. Men heilaskurðviðgerðin er eisini vandamikil og kann í ringasta føri gera, at hann verður avlamin ella...


text:
Ingi Samuelsen
18.06.2017 - 09:43
Tíðindi > Tíðindi > Grønland
Ein jarðskjálvti við eini styrki á umleið 4,0 rakti Grønland í gjárkvøldið, umleið 30 kilometrar norðan fyri bygdina Nuugaatsiaq. Jarðskjálvtin hevði umfatandi yvirflóð við sær í Nuugaatsiaq og stórar aldur í Uummannaq og Illorsuit, skrivar Danmarks Radio.
- Tað er ikki vanligt við so hørðum jarðskjálvtum í Grønlandi, sigur Trine Dahl Jensen, granskari hjá jarðfrøðisstovninum Geus við Danmarks Radio.
Hon heldur, at skjálvtin kann hava ført til skriðulop, og tað er orsøkin til tsunami-flóðalduna, sum rakti Nuugaatsiaq.
Tilbúgvingarmyndugleikarnir í Grønlandi eru farnir undir eina bjargingarætlan í økinum. Íbúgvarnir í Nuugaatsiaq – í 2010 búðu 84 fólk í bygdini – verða nú fluttir til Uummannaq.
Enn veit løgreglan í Grønlandi ikki hvussu umfatandi skaðarnir eru. Grønlendska útvarpið veit at siga, at onkur hevur fingið skaða, men hetta er ikki váttað av løgregluni.
Grønlendska sjálvstýri hevur boðað frá, at fólk, sum sjálvboðin vilja hjálpa við arbeiðinum, fáa ókeypis brennievni í bygdunum nærhendis.
Fólk í fjørðinum fingu í gjár boð um at leita niðan í hæddirnar, men í morgun hava tey fingið loyvi at fara oman móti sjóvarmálanum aftur, skrivar dr.dk.
Flóðaldur eru ikki óvanligar í hesum partinum av Grønlandi. Tær kunnu koma, tá jøklar og stór ísfjøll kálva.
Á heimasíðuni hjá Danmarks Radio sæst ein filmur av flóðalduni


text:
Um deildina
Gransking
Granskingarevnini á Søgu- og Samfelagsdeildini eru fleiri. Serligan áhuga í løtuni hava td. viðurskiftini í Føroyum eftir 1939 til í dag, grindaveiða, drykkisiðvenja í Føroyum, søga hjá heilsuverkinum. Hvussu korini hjá smásamfeløgum eru, bæði viðvíkjandi politikki, arbeiðsmarknaði og fíggjarligu treytirnar hjá vinnuvirkjum
Útbúgving
Útbúgvingarnar eru ein annar hornasteinur undir deildini og er útbúgving ein týðandi partur av uppgávunum hjá deildini. Til at røkka hesum málinum eru fleiri útbúgvingar at velja millum á Søgu- og samfelagsdeildini, bæði grundútbúgvingar og framhaldutbúgvingar.
Umframt at útbúgva og granska, skal deildin eisini veita ráðgeving innna síni vísindaøki og kunna almenningin um granskingarúrslit og háttaløg. Hetta verður gjørt í greinum í bløðum og vísindaligum tíðarritum eins og í bókum.
Menningarætlan
Søgu- & Samfelagsdeildin roknar tað sum sína tilverugrundgeving:
- At vaksa um, menna og varðveita kunnleikatilfeingi í Føroyum um søgulig, stjórnmálalig, búskaparlig, fólkamentunarlig og løgfrøðilig viðurskifti
- At bjóða út hægri útbúgvingar í Føroyum eftir førimuni við egnari læraramegi
- At bjóða út hægri útbúgvingar í Føroyum í samvinnu við útlendskar lærustovnar, har egin orka ikki røkkur til ella kann røkka til
- At tryggja góðskuna á útbúgvingini, og at leggja dent á góðskumenning við góðari planlegging, og við nýtslu av viðurkendum góðskumenningarmannagongdum
- At 50% av tíðini hjá vísindastarvsfólkum verður nýtt til gransking, hvørs úrslit verða almannakunngjørd í altjóða vísindaligum tíðarritum, ritgerðum ella á ráðstevnum
- At tryggja og menna góðskuna av granskingini gjøgnum samvinnu við altjóða granskingarumhvørvið
- At verða tann stovnur í Føroyum, ið bæði útbúgvingar- og kunnleikaleitandi fyrst venda sær til, tá tað snýr seg um kunnleikatilfeingi um søgulig, stjórnmálalig, búskaparlig, fólkamentunarlig og løgfrøðilig viðurskifti


text:
Smáu Antilloyggjar eru í einum boga úr Puerto Riko í Stóru Antilloyggjum fyri norðan og at strondini í Suðuramerika. Oyggjarnar hava verið evropeisk hjálond, men nú eru tær flestu fræls ríki. Tær frælsu oyggjarnar eru St. Kristoffur og Nevis, Antigua og Barbuda, Dominika, St. Lusia, St. Vinsent og Grenadinoyggjar, Barbados, Grenada og Trinidad og Tobago. Fólkið er ættað úr Afrika, Evropa og Asia, og burtur úr tí er sprottin egin og lívlig mentan, sum leggur stóran dent á tónleik og dans. Bananir, sum vaksa væl í nógvum hita og nógvum regni, eru týdningarmikil útflutningsvøra. Men javnan er vandi fyri, at banangrøðin misferst, tá ið ódnir herja.
Fyrr fóru fólk ímillum oyggjarnar í báti, og enn verður mesta vøran flutt við skipi, tí at tað er bíligasti flutningsháttur. Stórar útflutningshavnir eru t.d. Castries í St. Lusia. Í fleiri oyggjum eru ongar jarnbreytir lagdar, og høvuðsvegirnir eru mest fram við strondini, og tí er vegasambandið inn í oyggjarnar vánaligt. Í Antigua, Barbados, Martinique og mongum øðrum oyggjum eru nú lagdir stórir flogvøllir. Stór flogfør kunnu seta seg.
Mesti ídnaðurin í Smáu Antilloyggjum er í Trinidad og Tobago. Olja og gass eru í undirgrundini, og har eru virki, sum vinna úrdráttir úr oljuni og gassinum, og eisini er jarn- og stálídnaður. Tá ið Barbados er frá, eiga hini londini so at siga eingi ráevni, og høvuðsinntøka teirra er landbúnaður, t.d. bananir, sukur, bummull og kakao. Seinastu árini hevur verið roynt at gera útflutningsídnaðin fjølbroyttari. Í St. Vinsent er gjørd stór kvørn, og í Martinique oljureinsiverk. Á mongum oyggjum hevur ymiskur smáídnaður tikið seg upp.
Ferðavinnan er høvuðsvinnuvegurin í Karibia. Hon gevur nógv arbeiði t.d. á matstovum, gistingarhúsum, handlum og í smásølubúðum á strondini. Men arbeiðið er árstíðarbundið, tí flestu ferðafólkini koma, tá ið vetur er í heimlandi teirra. Eisini eiga útlendskar fyritøkur mong gistingarhús, og stórur partur av vinninginum verður ikki verandi í oyggjunum. Myndugleikarnir í summum oyggjum royna tí at útvega aðrar vinnur.
Dyrkilendi trýtur, og tí eru flestu garðarnir smáir. Bøndurnir dyrka til egna nýtslu og at selja til heimamarknaðin. Grøðin er t.d. jamsrót, søtepli, salat og fruktir sum mango, sitrónir, kokosnøtir og bananir. Nakað verður eisini flutt út. Høvuðsgrøðin er ymisk úr oyggj í oyggj: muskatnøtir í Grenada, kaffi í Trinidad, ørvarrót í St. Vinsent; sukur og bananir verða dyrkað í næstan øllum oyggjum.
Bara Indonesia dyrkar meira av muskatnøt enn Grenada, sum dyrkar um fjórðingin av allari muskatnøt, nýtt verður í heiminum. Muskatnøt verður nýtt sum krydd í heitum rættum og bakstri. Muskattræið er komið úr Indonesia, og tað vóru niðurlendingar, ið tóku tað við sær til Grenada í 19. øld. Træið trívst væl í fruktagóðu gosøskujørðini, og har er eisini lýtt og nógv avfall. Ingifer, kanel, pipar og kryddnelikur vaksa eisini í oynni.
Krikket er tjóðarítrótt í oyggjunum, har fólkið talar enskt. Børn læra seg spælið á gróthørðum sólturkaðum vøllum, har bólturin fær ógvuliga nógva ferð. Vaksin kunnu tey sleppa at spæla á karibiska oyggjalinum, ið er mannað við teimum bestu úr hvørjari oyggj. Nógvir óføra góðir leikarar hava verið á liðnum.
Á mestsum øllum oyggjum í Karibia hoyrir tú kalypsotónleik, sum er sprottin úr vesturafrikonskum trælasangi. Ljóðlagið er hart, og sangirnir eru um samfelagsligar og politiskar trupulleikar. Seinastu árini er sokatónleikurin, ið er blandingur av kalypso- og soultónleiki, vorðin væl dámdur ímillum ungdómin í oyggjunum. Kalypsotónleikurin tók seg upp í Trinidad. Trummurnar eru gjørdar úr oljutunnum.
Mesta fólkið í oyggjunum er ættað frá afrikonskum trælum, evropearum og karibiaindiánum. Men í Trinidad er øðrvísi, tí at har eru 40% av fólkinum ættað úr India. Tey vórðu flutt hagar at arbeiða í landbúnaðinum og høvdu trúgv og mentan sína við sær og bygdu hindu-tempul og moskur. Tey goyma enn siðir sínar.
Tætt við býin La Brea við útsynningsstrondina í Trinidad er eitt av heimsins sjáldsamastu náttúrufyribrigdum - eitt vatn ella díki fult av náttúruasfaltið, ein svørt kleimin tjøra, ið mest verður nýtt at leggja á vegir. Díkið, ið er 60 metrar djúpt, er størsta natúrliga asfaltdíki í heiminum. Hildið verður, at asfaltið kemur úr oljukeldum, sum eru í havbotnunum ímillum Trinidad og Venesuela.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
St. Kristoffur og Nevis
Høvuðsstaður:
Basseterre
Vídd: 360 km2
Fólkatal: 50.314
Alment mál:
enskt
Átrúnaður:
kristindómur 100%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
Antigua og Barbuda
Høvuðsstaður:
St. Johns
Vídd: 440 km2
Fólkatal: 87.884
Alment mál:
enskt
Átrúnaður:
kristindómur 92% aðrir 8%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
Dominika
Høvuðsstaður:
Roseau
Vídd: 750 km2
Fólkatal: 72.969
Alment mál:
enskt
Átrúnaður:
kristindómur 91% aðrir 9%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
St. Lusia
Høvuðsstaður:
Castries
Vídd: 620 km2
Fólkatal: 161.557
Alment mál:
enskt
Átrúnaður:
kristindómur 93% aðrir 7%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
St. Vinsent og Grenadinoyggjar
Høvuðsstaður:
Kingstown
Vídd: 340 km2
Fólkatal: 103.869
Alment mál:
enskt
Átrúnaður:
kristindómur 88% aðrir 12%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
Barbados
Høvuðsstaður:
Bridgetown
Vídd: 430 km2
Fólkatal: 286.705
Alment mál:
enskt
Átrúnaður:
kristindómur 75% aðrir 25%
Stýrsilag:
fólakræði, fleirflokkaskipan
Gjaldoyra: barbadiskur dollari (BBD)
Grenada
Høvuðsstaður:
St. George's
Vídd: 340 km2
Fólkatal: 108.419
Alment mál:
enskt
Átrúnaður:
kristindómur 100%
Stýrsilag:
fólakræði, fleirflokkaskipan
Gjaldoyra: eysturkaribianskur dollari (XCD)
Trinidad og Tobago
Høvuðsstaður:
Port of Spain
Vídd: 5.130 km2
Fólkatal: 1.227.505
Alment mál:
enskt
Átrúnaður:
kristindómur 80% islam 6% aðrir 14%
Stýrsilag:
fólakræði, fleirflokkaskipan
Gjaldoyra: trinidad og tobagiskur dollari (TTD)


text:
44 umsóknir um stuðul til gransking í 2012
Árliga umsóknarfreistin til stuðul úr Granskingargrunninum var úti mikudagin 15. februar kl. 12. Tað komu 44 umsóknir inn. Til samans verður søkt um knappar 34,7 mió. kr. Tað eru umleið 6,6 mió. kr. tøkar til stuðul í 2012.
Nú verður farið undir at kanna umsóknirnar fyri at vita, um tær lúka formligu treytirnar. Síðani skulu ráðgevar finnast, sum fara at meta um vísindaligu góðskuna v.m. í umsóknunum. Umsøkjararnir fáa boð um, hvørjar verkætlanir fáa tillutað árliga stuðulin, um uml. 3 mánaðir.
Í 2011 vóru 36 umsóknir um uml. 24 mió. kr. 10 verkætlanir fingu stuðul, í alt 6.353 tkr.
Í 2010 vóru 31 umsóknir um uml. 27 mió. kr. 12 verkætlanir fingu stuðul, í alt 6.753 tkr.
Í 2009 vóru 46 umsóknir um uml. 35 mió. kr. 16 verkætlanir fingu stuðul, í alt 8.345 tkr.
Eitt samlað yvirlit yvir allar verkætlanir, sum eru stuðlaðar úr Granskingargrunninum, finst her.
Vit hava sent øllum umsøkjarum móttøkukvittan við telduposti. Um onkur er, sum ikki hevur hoyrt frá okkum, mæla vit til, at tit seta tykkum í samband við okkum sum skjótast á gransking@gransking.fo ella telefon 567800.
Næsta umsóknarfreistin verður væntandi 15. februar 2013. Lýst verður við hesum á heimasíðuni,í tíðindabrævi okkara, í bløðunum og aðra staðni.


text:
Foreldragjald í 2016
Niðanfyri síggja tit foreldragjaldi fyri 2016:
Vøggustovupláss 2.546 kr. um mánaðin í 11 mánaðir um árið.
Barnagarðspláss 1.579 kr. um mánaðin í 11 mánaðir um árið.
Frítíðarskúli 868 kr. um mánaðin í 10 mánaðir um árið.
Frítíðarskúli í 3.flokki 434 kr. um mánaðin í 10 mánaðir um árið
Frítíðarskúla á Miðstovninum 1.184 kr. um mánaðin í 11 mánaðir um árið.
Forskúlabørn í frítíðarskúla 1.017 kr. um mánaðin í 10 mánaðir um árið.
Systkinaavsláttur
Hevur tú fleiri børn á stovni, rinda tú bara fyri tað yngsta barnið. Sostatt rindar eingin meira enn tað, ið eitt vøggstovupláss kostar.
Dømi: Hevur tú eitt barn í vøggustovu og eitt í barnagarði, er mánaðarligi avslátturin kr. 1.579.
Serligt fyri 3. flokk í frítíðarskúla
Fyri frítíðarskúla í 3.flokki er systkinaavslátur og frípláss ikki galdandi.
Manglandi gjald
Um eftirstøðan fyri at hava barn á dagstovni fer upp um 2 mánaðir, kann kommunan avgera at siga plássið upp.
Upp- og afturlatingartíðir
Stovnurin letur upp kl. 07:30 og hevur opið til kl. 17:00.
Í Sólareygað taka vit imóti børnum øll tíðspunkt á degnum. Fleiri foreldur hava skiftandi arbeiðstíðir og hava tiskil ikki tørv á, at barnið kemur tíðliga á stovn hvønn morgun... og tað er fínasta slag fyri okkum :-)
Einasta vit ynskja, um barnið ikki kemur innan kl 09.30, er, at tit foreldur ringja áðrenn kl. 09.30 og fortelja okkum, um barnið hevur frí ella kemur seinni.
Klæðir
Við okkara skiftandi veðurlagi, skal barnið hvønn dag hava heit klæði, regnklæði og gummistivlar við. Minnst eitt eyka sett av klæðum skal liggja í kassanum.
Navn eigur at vera í øllum klæðunum.
Foreldrini hava ábyrgd av at rudda og halda skil á klæðum/klædnarúmi hjá barninum .
Matpakkar
Vit eta frukt og grønt hvønn morgun, í tí sambandi skal hvørt barnið hava 3 fruktir við um vikuna.
Uml. kl.11:30 eta børnini matpakka, sum tey hava við heimanífrá, um ikki onnur boð verða givin. Matpakkin eigur at verða heilsugóður, og tískil er ikki ynskiligt, at børnini fáa t.d. petit danoine, kindersnitte ella annað góðgæti í matpakkan.
Navn eigur at vera á mateskjunum.
Børnini fáa mjólk og millummála frá stovninum.
Føðingardagar
Tá barnið hevur føðingardag, hevur tað møguleika at bjóða okkurt á stovninum.
Tað er ofta føðingardagar á stovninum, tí er ynskiligt at hugsa sunt.
Vit vilja ikki hava, at barnið hevur góðgæti ella kaku við.
Føstulávint
Føstulávintsmánadag koma børnini klødd sum grýlur ella hava grýluklæðir við. Vit sláa tunnu inni í stovuni.
Oftani deila vit børnini upp í 3 bólkar... Vøggubørnini eina tunnu, , teyr 3- 4 ára gomlu eina tunnu og tey elstu eina tunnu.
ì tunnuni hava vit pop-korn til stóra gleði fyri børnini.
Jólahald
Haldið er vanliga tíðliga. í desembur. Foreldur og systkin eru vælkomin. Skúlabólkurin framførir sjónleik. Miðlingsarnir framføra Santa Lusia. Tey smærru syngja oftani nakrar sangir. Vit dansa jólatræ, og jólamaðurin kemur á vitjan.
Garðdagur
Hesin verður oftast hildin í aug. mánaða og harvið ein liður í at nýggj foreldur eisini fáa heillsa uppá hvønn annan. Foreldur og systkin verða boðin . Hetta er hugnadagur.. Vit tendra okkara stóru grillir og gera eina góða salat. Familjurnar koma við tí, tey ynskja at grilla. Hetta er somuleuiðis ein dagur har vit gera ymiskar kappingar og annað undirhald og harvið er okkara fokus á hugna og stuttleika.
Foreldrafundir
Tvær ferðir um árið verður kallað inn til felagsforeldrafund, ein um várið og ein um heystið. Her verða ymisk evni tikin upp, sum hava við barna-foreldra-og stovnslívið at gera. Eisini hoyra vit um, hvat gongur fyri seg á stovuni, har júst tykkara barn gongur. Á felagsforeldrafundinum um heystið verður valt eitt foreldraráð.
Foreldrakaffi
Av og á skipa vit fyri foreldrakaffi, og tá er høvi at hitta hini foreldrini á stovuni, og eisini at tosa við starvsfólkini. Børnini halda tað eisini vera stuttligt, at foreldrini koma inn á gólvið - kanska er okkurt barnið hevur hug at vísa tykkum.
Foreldraráðið
Foreldraráðið hevur til uppgávu at bøta og styrkja um samstarvið millum foreldur, stovnin og kommununa.
- Glottin: Hildur Steingrímsdóttir, tlf 521008, Mangla eyka umboð..
- Strálan : Sara Petersen, tlf 280456, eyka Laila avmand, tlf 587590
- Ljósið: vit mangla umboð, eyka Ebba Vilhelm, tlf 253570
- Glæman: Vit mangla umboð.
Sjúka
Um barnið er sjúkt, ber okkum ikki til at ansa tí.
Vit taka heldur ikki ímóti børnum, sum hava smittandi eygnabruna, barnasár ella lús, men tá tey hava fingið sína fyrstu viðgerð, kunnu tey koma aftur.
Vit geva ikki heilivág á stovninum, undantikið astma medisin/ masku og annað líknandi, sum barnið skal taka regluliga .
Verður barnið sjúkt á stovninum, ringja vit til foreldrini.
Námsfrøðislesandi
Av og á hava vit námsfrøðislesandi í starvsvenjing. Tey koma vanliga frá Føroya Pedagogskúla í Havn ella frá skúla í Danmark. Hesi koma inn á eina stovu afturat teimum føstu starvsfólkunum og læra at samstarva og vera saman við børnunum, foreldrunum og starvsfólkunum.
Frídagar
- Páskafrí: Skírisdagur - 2. páskadag
- Dýrabiðidag: Stongt
- Flaggdagur: Stongt
- Kristi himmalsferðardag: Stongt
- Grundlógardagin: Opið til kl. 12:00
- Jólafrí: Jólaaftan - Nýggjársdag
- 2 ráðleggingardagar um árið


text:
Leygardagin og sunnudagin 7. og 8. juli 2018 skipar B36 aftur fyri Intersport Summar Cup. Kappingin er ein barna- og ungdómskapping, har dentur verður lagdur á bæði tað ítróttarliga eins og tað sosiala, ið øll børn og ung í Føroyum kunnu fáa gleði av og sum kann skapa vinabond tvørtur um feløgini.
Hetta er fimta árið, at B36 skipar fyri Intersport Summar Cup og ætlanin er, at hetta skal vera eitt afturvendandi summar tiltak, ið børn og ung kunnu gleða seg til hvørt ár.
Sum nakað nýtt, so verður kappingin hjá U11, U13 og U15 skipa yvir tveir dagar, har tað eisini verður møguligt hjá liðum at gista í Tórshavn. U7 og U9 kappingarnar vera bert leygardagin 7. juli.
Afturat sjálvari fótbóltskappingini verður eitt eventøkið, har øll, sum luttaka í kappingini, kunnu hugna sær og hava ein steðg frá fótbóltsdystunum og stuttleika sær saman við vinum og kenningum. Møguleiki er svimja og bowla ókeypis hendan dagin.
Les meira um kappingina og melda til á www.summarcup.fo.


text:
Góðu næmingar og foreldur!
Hósdagin 1. mars og hósdagin 8. mars fer 5. flokkur at selja toast og kakao í matarsteðginum. Talan er um rugbreyðs toastar. (Møguleiki er at fáa toast uttan ost og eisini er møguleiki at fáa gluten-frían toast.)
Ein toastur kostar 10 kr. Eitt kakao sunkist kostar 5 kr. (Næmingarnir kunnu í mesta lagi keypa eitt sunkist.)
Peningurin, ið kemur inn, fer óskerdur til at hjálpa børnum og ungum, ið eru knýtt at barnaheiminum og skúlunum hjá NLAI (New Life Africa International) í Nakuru í Kenja.
Vit takka hjartaliga:
Mylnuni, ið stuðlar við rugbreyði
Miklagarði, ið stuðlar við skinku og osti.
MBM, ið stuðlar við kakao sunkistum. (Til sølu 1. mars)
Damfar, ið stuðlar við lítlum muffins. (Til sølu 8. mars)
Sí annars skjalið niðanfyri.


text:
Bloggur
22. apríl 2018
Stress ... nei, strongd; útmødd, útlúgvað, útstrevað, sperðlað, asað, avmødd, avmaktað, maktarleys, fokkað (jepp, tað stóð eisini har!) ... DEYÐATROYTT! – takk og lov fyri Sprotan! Hvat er tað ikki fantastiskt, at vit, hóast vit eru so lítil tjóð, eru so ríkað við orðum – ið vit tíanverri geva okkum so lítið far um! Eg nýtist ikki at siga, at eg eri stressed out (tí opinbart er nýggja rákið nú at kroysta nøkur ensk orð inn í vakra móðurmálið – eg kann faktisk lýsa mína núverandi støðu á fleiri hættir ... enntá á føroyskum! Yay! (... og úr hesi undran um málbrúk okkara vórðu lunnar lagdir undir bachelorritgerðina, ið júst er sett í gongd).
Mong eru, ið hava flent at mær, tá ið eg stríðist við at fáa mín vælsignaða A3-stødd kalendara úr taskuni! Gamaní verði eg noydd at ganga við munandi størri tasku enn ætlað, men soleiðis er til tíðir. “Kanst tú ikki gera eitt ting í senn?!” Eg hevði veruliga ynskt, at eg fekk svarað “JÚ” til henda spurning onkuntíð, men hatta er langt burturi frá veruleikanum, tað verði eg noydd at ásanna. Júst í løtuni eru eyka nógvir bóltar í luftini, og kenslan av at missa allar niður í einum er avgjørt til staðar. Í vikuni rakk eg mítt sjeyogtjúgunda ár, byrjaði upp á bachelorritgerðina, byrjaði at undirvísa í poweryoga og stóð á palli í sjónleikarhúsinum, har leikurin Macbeth júst hevur havt frumframførslu – (fyri bert einum ári síðan vóru sjónleikur og joga fremmand hugtøk í mínum lívi, men eg kann bara flenna at, hvussu lívið kann taka vend og vera takksom fyri at fáa høvi at ríka lívið við nýggjum upplivingum, avbjóðingum og deiligum menniskjum). Merki á mær, at eg kanska líka verði noydd at nevna, at eisini sjónleikurin spratt upp úr kreativu breytini, har vit fingu ágóðan av skeiðnum lær-at-standa-fram, ið eg kann ímynda mær er sera hent og viðkomandi hjá øllum komandi lærarum, ið dag og dagliga skulu standa framman fyri næmingum – men tað er sjálvandi logiskt at droppa tílíkt og bombardera okkum við fleiri ástøðum heldur, [smileyface]. Men so er tað sjálvsagt fantastiskt, at vit fáa so langa starvslæru, so vit hóast alt læra at standa frammanf yri næmingum og royna okkum ... 30 tímar um árið er ikki at forsmáa ... – speisemi kann koma ímillum.
Bachelorritgerðin er sum omanfyri nevnt eisini á skránni nú. Vit teljast tríggjar í tali, ið skriva saman og hava verið úti og gjørt nakrar kanningar um málnýtsluna hjá skúlanæmingum og ávirkanina, ið enskt hevur á málið – nógvar kanningar eru eftir – fyri ikki at tosa um alt tað skrivliga arbeiðið ... enn er alt nýtt í verki, men vónandi fer at gangast væl við hesum. Í hesum góða selskapi kann ikki ganga heilt galið óansæð – ikki uttan grund at vit verða kallaðar abstinensbólkurin; stuðulin, ið vit geva hvørja aðrari, hevur verið alneyðugur, og skal man gjøgnum eitt tíðarskeið við bachelorskriving og kanningum og alt, ið har til hoyrir, er tað fantastiskt, at man eisini kann gera tað saman. Skapa teg á setrinum – skapa samstundis fantastisk vinaløg #takksom!
Hóast nógvir bóltar eru í luftini, haldi eg tað er neyðugt, m.a. í lærarayrkinum, at hava royndir á ymsum økjum. Vit fara at møta sera ymiskum næmingum við ymiskum rótum, áhugamálum og persónligheitum, og eg haldi tískil, at tað er sera týdningarmikið, at ein sjálvur roynir seg á nógvum økjum, so tað gerst lættari at rúma øllum næmingunum í teirra tilveru. Allir hesir bóltar kunnu nýtast í yrkinum, tað er møguligt at flætta allar royndir inn í allar støður og øll fak og á henda hátt fáa ágóðan av tí. Lítið nyttar at falla í fátt; missir man ein bólt, ja, so er at taka hana upp og koma í gongd aftur (upplagt stað at skrivað okkurt djúpt sitat her, men yvirskotið er ikki heilt til at leita á google eftir tí, júst nú).
Náh! Men eftirsum eg havi tykkum her, so kann eg tað sama sníkja meg til eina ókeypis lýsing! Djarvi Macbeth verður, sum omanfyri nevnt, sýndur í sjónleikarhúsinum í Havn og atgongumerki kunnu keypast á atgongumerki.fo #komglad!
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Faldari um mannagongdir í Smílikulluni
Til foreldur
Smílikullan er ein kommunalur stovnur í Miðvági. Stovnurin er opin/stongdur allar gerandisdagar eftir skúlatíð til kl. 17.00. Vit hava stongt tá ið skúlin hevur stongt.
Tá ið børnini koma eftir lokna skúlagongd, fara tey inn á tey ymisku verkstøðini har tey eta matpakka og práta um skúladagin o.a. Okkara námsfrøðiligi leistur á stovninum eru okkara verkstøð. Vit arbeiða við lurtandi pedagogikki á stovninum.
Vit hava trý verkstøð sum eru tøk, eitt evning/náttúru, hondarbeiðs og eitt ítróttarverkstað. Eisini hava vit eitt smíðiverkstað, sum er tøkt.
Telefon nummarið á stovninum er 794460. Fyri at lætta um hjá øllum so hava vit tí føstu mannagongdina, at um barnið hevur frí, so skula vit hava boð um tað um morgunin,við at senda eitt SMS á 794460.
Smílikullan hevur sína egnu heimasíðu, www.smilikullan.fo Her kunna tit lesa um okkum og hyggja eftir myndum o.m.a. Eisini hava vit ein facebook bólk bert fyri foreldur, sum vit leggja kunning inná.
Klæðir
Betur er um navn er á klæðunum, so tað verður lættari hjá børnunum og starvsfólkunum at halda skil á, at tað altíð eru skiftiklæðir í kassanum hjá barninum. Vit liggja tætt við fjøru og sand, og tað eru tvey ting, sum flest børn elska at spæla sær í. So tí er umráðandi! At tit foreldur fylgja við um tykkara barn hevur skiftiklæðir, regnklæðir, draktir, gummistúlvar við í Smílikulluna.
Matpakkin/Millummálið
Børnini eta matpakka her tá ið tey hava tíðliga frí. Millummálin er frá kl. 14.00 til 15.00 hvønn dag.
Fartelefonir
Um børnini hava sína fartelefon við í frítíðarheimið, so skal hon liggja í taskuni. (Allar avtalur skulu gerast við starvsfólk á stovninum)
Kostnaður
Fult pláss í frítíðarheiminum kostar: 1140,-
Hálvt pláss í frítíðarheiminum kostar 630,- ( tá ganga børnini aðru hvørja viku)
Heintan av børnum
Tá tit heinta tykkara barn í frítíðarskúlanum, skal barnið heim við. Og um tit velja, at taka annað barn heim við eisini, er tað foreldranna uppgáva at orðna avtaluna og siga okkum frá.
Frípláss
Tað ber til hjá øllum at søkja um frípláss. Tit fáa oyðiblað á skrivstovuni ella
www.vaga.fo
Avgerð um frípláss verður altíð tikin út frá hvør inntøkan var seinasta ár, ella um tað er stór broyting í inntøkugrundarlagnum tá søkt verður.
Um barnið gevst
Uppsagnartíðin er 1 mánaður, tann 1. í hvørjum mánað. Um barnið skal niður í hálva tíð, skal boðast frá ein mánaða áðrenn til tann fyrsta í einum mánaða. Frámelding skal verða skrivlig ella via teldupost til leiðaran. 2. flokkur fer úr skipanini, tá ið summarfrítíðin byrjar.
‹ aftur


text:
Wrath of the Righteous
Millorn
Fábulaktiga ljótur ørur dvørgur
Description:
Bio:
Millorn – fyrrverandi limur í The Templars of the Ivory Labyrinth. Hann var við fyri at fáa makt, fyri at hava vinir og fyri at føla á sær at hann hoyrir onkrastaðni heima. Hann var ein av teimum, sum framdi eksperiment á serliga djór, fyri at síggja hvussu tey reageraður til ymisk sløg av infusions av infernal energies. Hann helt faktiskt at tað var spennandi, síggja hvussu ráð styrki og makt kundi broyta skapningar. Ein dagin hann møtti til arbeiðis, skuldu tey gera júst hetta við eitt mannabarn. Úrslitið var ræðuligt. Barnið doyði, tá locust bein brustu úr eygunum á tí, alt meðan ein byld vaks á búkinum, sum túsundtals lítlir metal eiturkoppar eventuelt fossaðu úr. Hetta skelkaði Millorn so nógv, at hann flýddi. Hann kláraði ikki meira.
Og tað var tað besta Millorn nakrantíð hevði gjørt. Stutta tíð eftir hetta møtti Millorn eina dvørga kvinnu (uttan skegg!). Tey bliv forelskaði og fingu nakað seinni eina dóttur, sum Millorn elskaði yvir alt. Gleðin var tó stokkut. Eingin gevst sum kultistur. Eingin. Hansara fyrrverandi starvsfelagar funnu hann, og kravdi hann kom aftur til arbeiðis. Tá Millorn noktaði tóku teir konu og dóttir hansara, og hótti við at drepa tær, um Millorn ikki kom við teimum. Næsta árið helt Millorn tískil áfram við royndunum, sum nú í stóran mun snúðu seg um at infusa humanoids við tí demoniska. Onkuntíð riggaði tað (um ein kann rópa tað at skapa ódjór at rigga), aðrar tíðir var úrslitið minni gott. Tá eitt ár var farið helt Millorn, at hann hevði funnið ein máta at stinga av uppá saman við familjuni. Tað hann ikki visti, var at hetta var ein roynd, fyri at kanna hansara loyalitet. Hann stóð ikki royndini. Av tí sama skuldi Millorn revsast. Hann var tvingaður at gera av, hvørt kona hansara ella dóttir hansara skuldi yvirliva. Hann valdi dóttir sína – og so skuldi hann sjálvur infusa konu sína, meðan dótturin hugdi at. Millorn græt, hann táraði, hann skríggja og rópti næstan líka nógv sum konan, meðan kroppur henna var rivin sundur. Eyguni margfaldaðust og blivu svørt, sum eyguni á flugu. Úr rygginum komu byldir, ið grøn evja áhaldandi rann úr. Beinini brotnaðu, fóru saman og fóru sundir aftur, inntil hon at enda hevði slangu undirkropp. Armarnir blivu longri og mest átøkir træði – og tað, sum eftir var av húð og holdi hennara hvar, til ein at enda bert sá beinagrind við einum steinrunnum hjarta, ið skjótt sprongdist, og bleiv til sand, ið legði seg um beinagrindina aftur. Kona yvirlivdi, men hon var alt annað enn tann dvørgakvinna, ið Millorn forelskaði seg í. Hon sleit seg leysa, og fór beint móti dóttir teirra, ið langsíðani var givin at skríggja og tyktist sum runnin í stein. “Kona” Millorn reyv høvdið av døtrini, og tað var tá Millorn svímaði. Tá hann vaknaði aftur var hann undir jørð, sannførdur um, at hann var í helviti, sannførdur um, at øll vildu revsa hann, sannførdur um, at hann ongantíð kundi fyrigevast – og sannførdur um, at hann er, var og verður inkarneraður óndskapur, og at øll onnur eru eins og hann.
Síðani tá er nógv broytt. Millorn var ørur í fleiri ár og búði undir Kenabres inntil tit funnu hann. Og onkursvegna gjørdu tit av, at hesin skitni, ljóti skapningurin skuldi hjálpast. Tó at tað nærum var ógjørligt, megnaðu serliga Plank og Azzah í felag at venda dvørginum móti ljósinum, og Millorn er nú sannførdur um, at Azzah er dóttur hansara og verjir Azzah við øllum hann hevur. Dvørgurin er løgin, vónleysur, men eisini serstakliga góðhjartaður, nú hann hevur innihald í lívinum aftur.


text:
Sverri Egholm
20.04.2018 - 22:44
Tíðindi > Samfelag & Politikkur > Landspolitikkur
Tað er ikki farið aftur við borðinum hjá tinglimum, at Mentamálaráðið í dag kom við einari niðurstøðu í málinum um uppsøgnina av Liljuni Weihe, tíðindaleiðara í Kringvarpinum.
Jørgen Niclasen, Jacob Vestergaard, Kaj Leo Holm Johannesen og Heðin Mortensen vístu á, at tað sum var hent í dag ikki var heilt rætt.
- Í dag hava vit fyri fyrstu ferð sæð reina politiska setan av tíðindaleiðara í Kringvarpi Føroya. Fyrstu ferð, at tað nakrantíð er hent, at man reint politiskt hevur sett sín tíðindaleiðara, vildi Jørgen Niclasen úr Fólkaflokkinum vera við.
- Tá ein landsstýriskvinna setur tíðindaleiðaran aftur í starv er tað óhugnaligt. Hetta her sum hendir í løtuni er óhugnaligt, segði Kaj Leo Holm Johannesen úr Sambandsflokkinum.
- Vit eiga nógv góð dugnalig fólk í Kringvarpinum. Men tað sum hendi í dag - eg undrist stórliga, segði javnaðartingmaðurin Heðin Mortensen.
Magni Laksáfoss, uttanflokkatingmaður gjørdi vart við, at hann ikki helt tað vera hóskandi at tosa um persónar á røðarapallinum. Hann vildi ikki taka støðu til hvat var rætt og skeivt í málini av ógildanini av uppsøgnini av tíðindaleiðaranum.
Viðmerkingarnar komu í sambandi við uppskot frá Jørgen Niclasen um at fyritøkur skulu vera undantiknar kringvarpsgjald. Málið bleiv beint aftur í nevnd.
Les eisini: Mentamálaráðið ógildar uppsøgnina av Liljuni Weihe
Les eisini: Johnny í Grótinum: Hetta kom óvart á meg


text:
Jólatrøini blivu tendrað leygardagin 2. des, og byrjaði tiltakið kl. 15.30 við, at Elin á Torkilsheyggi, forkvinna í mentanarnevndini, bjóðaði vælkomin og greiddi frá skránni. Nes Sóknar Musikfelag, spældi nøkur løg, og Jaspur Langgaard helt talu og tendraði jólatræið á Toftum.
Jólamennir komu við sløkkiliðsbili, og børnini fingu góðgæti.
Aftaná vórða øll boðin í kjallaran í Fríðrikskirkjuni til kakao og bollar.
Jólakonsertin, sum var kl. 17.00 í Fríðrikskirkjuni, eydnaðist sera væl. Tey sum luttóku vóru hesi: Kirkjukórið í Fríðrikskirkjuni, Petur Hans Hansen, Streingjakórið, Bólkurin ELISHA, Hans & Margretha Poulsen og Undirhúskórið. Framførslurnar vórðu í frammanfyri nevndu raðfylgju.
Her er talan hjá Jaspuri Langgaard. Trýst her


text:
Landsliðsvenjingar fyri U17 og U19 dreingir
Til feløgini!
Fyrireikingarnar hjá U17 og U19 dreingjunum til NEVZA-kappingarnar í heyst byrja nú. U17 spæla í Danmark og U19 í Onglandi. Venjarar eru Rajko Petrovic og Hans Simonsen.
Venjingarnar eru fyri dreingir:
- Føddir eftir 1. januar í 1999 fyri U19
- Føddir eftir 1. januar í 2001 fyri U17
Talan er um opnar venjingar, har heitt verður á feløgini at senda allar teir dreingir, ið eru áhugaðir. Venjingarnar verða samskipaðar, so at bæði U17 og U19 venja samstundis, men bara lutvíst saman.
Feløgini kunnu senda leikarar, sum eru føddir eftir 1. januar í 1999 og fram til og við 2004 (tað eru teir yngstu dreingirnir, ið høvdu aldur til dreingir 15 hetta kappingarárið)
Venjingarætlanin er løgd við. Byrjað verður mikudagin 2. mai kl. 18.00 í høllini á Hálsi.
Vinaliga
FBF
Rakjo og Hans, venjarar
Venjingarætlan:


text:
Skriva nýggjársrøðu
Vit brúka tímarnar hós. 4/1, frí. 5/1, mán. 8/1, týs. 9/1, hós. 10/1 til at skriva og gera okkum klár til at bera okkara røðu fram. Eg veit, at tað eisini er neyðugt at arbeiða heima.
Gerið tykkum ómak at skriva tað, tit velja at skriva um, væl, og tá tit eru liðug at skriva, so venjið upplesturin.
Hugsið um tað, eg havi sagt við tykkum í skúlanum.
Eg gleði meg at hoyra:-)
Á hvørjum vári eru fimm skótar vanir at fara við einum tjaldi út til hitt vatnið, sum er sunnan fyri okkara bygd. Minnist tú hitt várið, tá ið teir komu við einum báti og fóru at sigla eftir torvi yvir til hitt nesið beint við eina stóra á, sum rennur har? Ein dagin fóru teir niðan á hitt fjallið, sum er vestan fyri dalin. Tá sleit báturin og rak inn undir fossin, og tá ið teir komu aftur at bera tað, sum eftir var av torvi, var báturin næstan fullur av vatni, og hitt torvið, sum teir fyrr vóru komnir við, fleyt í bátinum.


text:
2.6.14
Moonrise Kingdom
26.4.14
Brýr
Flottu damurnar omanfyri hava ótrúliga flottar brýr! Ikki allar kvinnur eru vælsignaðar við flottum brúm sum útgangsstøði, men sum oftast kann man fáa nógv burturúr við at arbeiða við tí, sum man hevur. Mín ferð innan økið hevur leitt meg ígjøgnum eina rúgvu av produktum. Fyrst brúkti eg eygnaskugga at markera brýrnar við. Eg brúkti Charcoal Brown men fór síðani at brúka Omega, tí fyrrnevndi var ov myrkur. So royndi eg meg við Brow Drama maskara frá Maybelline, og dámdi væl at úrslitið ikki gjørdist so 'puturligt', men við hesum riggar ikki at fylla brýrnar út. Eftir tað royndi eg ELF Studio Eyebrow Kit í eina viku ella tvær, men hetta var ov ólagaligt at arbeiða við. Nú havi eg brúkt Anastasia Brow Wiz í skjótt ein mánaða, og eg eri seld. Náttúrligt úrslit, lætt at arbeiða við og gott litúrval. Dýrt, men gott. Hourglass Arch Brow blýanturin hevur fingið sera góð ummæli og viðmæli frá vakurleika-bloggarum, og hetta er eisini tann næsti sum eg kundi hugsað mær at roynt.
18.4.14
Printa títt egna gávupappír
Eg elski DIY projekt, og serliga tey sum enda við at síggja eitt sindur professionell út. Tí dámar mær eisini serstakliga væl heimasíðuna Mini-eco, ið er ein forferdiliga kul heimasíða við alskyns DIY-projektum. Gávupappír, origami, kort til serlig høvi og guirlandir er bert eitt lítið úrval av projektunum, ið man kann finna uppskriftina til á Mini-eco.
Í trá við áhugan fyri DIY-projektum, dámar mær eisini at gera eitt sindur eyka burturúr tá gávur skulu pakkast inn. Á Mini-eco ber til at printa gávupappír við ymiskum mynstrum. So einki pappír at pakka gávurnar inn við? Einki problem, printa bara eitt av hesum út. Leinkjur til postini um DIY-gávupappír eru her og her
Í trá við áhugan fyri DIY-projektum, dámar mær eisini at gera eitt sindur eyka burturúr tá gávur skulu pakkast inn. Á Mini-eco ber til at printa gávupappír við ymiskum mynstrum. So einki pappír at pakka gávurnar inn við? Einki problem, printa bara eitt av hesum út. Leinkjur til postini um DIY-gávupappír eru her og her
17.4.14
14.4.14
Girls - Beach House
Á blogginum nú ein dagin rósti eg bólkinum Haim fyri seriuna í videolagnum til lagið If I Could Change Your Mind. Og nú er ein onnur seria á skránni á Olsen Olsen. Vit báðar fylgja við í Girls, og parturin Beach House í sesong 3 var ótrúliga góður. Eitt, sum gjørdi henda partin serligan, var tá tær fýra vinkonurnar læra seg eina seriu og framføra hana.
Nú ein dagin datt eg framvið eitt video, har koreografurin handan seriuna fer ígjøgnum allar rørslurnar, so til ber at læra seg dansin. Hvør veit, kanska verður hetta tær nýggju 'Saturday Night Fever'-moves. Hetta er í hvørfall stuttligt at hyggja at
13.4.14
Ynskilisti
By Malene Birger, Partisan turriklæði // Dior, Gel Coat // Shu Uemura, New Generation Eyelash S Curler // Hungursleikirnir bøkurnar eftir Suzanne Collins // Comme Des Garcons Play, stríput troyggja // David Rio, Tiger Spice Chai
Gávukort til biograf // Nagel, ljósastaki // Elizabeth Arden, Untold // Gávukort til matstovu // Nike Pro Shorts // Nars, Radiant Creamy Concealer í Vanilla
Inside Llewin Davis, Soundtrack á LP // Zara, leðurjakki // Arkitekta-lampa // Louis Poulsen, AJ Floor lampa //
'To Do List' blokkur // The Body Shop, Camomile Sumptuous Cleansing Butter // Hourglass, Arch Brow Sculpting Pencil í Soft Brunette
Eg havi føðingardag seinast í hesum mánaðinum, og eg gleði meg sum eitt lítið barn. Mungi javnan eftir lagkøku frá Kaffihúsinum eftir gomlu uppskriftini hjá Frants Restorff, ið eg endiliga fari at kunna eta á degnum.
Fleiri hava latið meg vita, at eg eri torfør at keypa gávu til. Kanska serliga tí at um eg ynski mær okkurt, keypi eg tað aloftast sjálv. Kortini havi eg megnað at savna ein lista av ynskjum, og vænti at fleiri verða glað fyri hann. Her er bæði dýrari lutir, ið eg droymi um at eiga, og ymiskt fyri ein meira rímiligan penga. Eg fylli heili 26 ár, og gleði meg at síggja hvat árið hevur í væntu fyri meg og míni.
Fleiri hava latið meg vita, at eg eri torfør at keypa gávu til. Kanska serliga tí at um eg ynski mær okkurt, keypi eg tað aloftast sjálv. Kortini havi eg megnað at savna ein lista av ynskjum, og vænti at fleiri verða glað fyri hann. Her er bæði dýrari lutir, ið eg droymi um at eiga, og ymiskt fyri ein meira rímiligan penga. Eg fylli heili 26 ár, og gleði meg at síggja hvat árið hevur í væntu fyri meg og míni.
11.4.14
HAIM - If I Could Change Your Mind
Tað kann gott vera at tað regnar og hevur regnað í allan dag, men inni er turt og heitt, Mini Egg eru í búkinum og gott lag er á skránni. Gott lag bæði so og so, tí hetta lagið er friggin' gott! Serliga dámar mær eisini flottu seriuna í videolagnum. Full-screen og volume'una upp! Gleði meg at hoyra hesar damurnar á Roskilde Festival 2014.
10.4.14
Hilma af Klint á Louisiana
Louisiana er eitt fantastiska vakurt stað og listasavnið hevur nógvar áhugaverdar framsýningar ígjøgnum árið. Eg má fara at leggja leiðina framvið og hyggja at nýggju framsýningini Hilma af Klint. Mær dámar ótrúliga væl abstraktu listina hjá Hilmu Klint. Pastell og klárir litir, øðrvísi motiv og format, og ikki minst hugmyndaheimurin í myndirnar eru partur av. Vitanin um religión kemur til sín rætt í samband við hugmyndaheimin hjá Hilmu, ið er rótfest í spiritismu og øðrum parapsykologiskum rørslum.
Á vitjanini skal eg heilt vist vitja handilin á Louisiana fyri at keypa eina plakat ella tvær og nøkur postkort.
Til ber at síggja myndir frá seinasta túrinum hjá okkum á Louisiana her. Tá var serframsýningin Half-a-Wind Show hjá Yoko Ono.
Á vitjanini skal eg heilt vist vitja handilin á Louisiana fyri at keypa eina plakat ella tvær og nøkur postkort.
Til ber at síggja myndir frá seinasta túrinum hjá okkum á Louisiana her. Tá var serframsýningin Half-a-Wind Show hjá Yoko Ono.
9.4.14
Chloé
27.3.14
Longu hósdagur?
Hendan vikan hevur verið pakkað við øllum møguligum praktiskum ørindum og uppgávum, og tað kennist ikki sum vikuskiftið stendur fyri durum (kebab) í morgin. Og so slettis ikki tá eg skal luttaka í einum tiltaki fríggjakvøldið. Tiltakið er Hjúnatos, verður í Føroyingahúsinum í Keypmannahavn og snýr seg stutt sagt um hjúnalag, samkynd og lóggávur í Føroyum. Eg fari at tosa um átrúnaðarligu grundgevingarnar, ið verða nýttar í kjakinum. Tað fer at vera feitt og áhugavert! Tú burdi komið um tú ert í Keypmannahavn.
Og nú til mynda-spamm henda produktiva hósdag:
Og nú til mynda-spamm henda produktiva hósdag:
19.3.14
Nýggj skrivibók
Marmor-rákið er ikki til at koma útum, bæði í innrætting og klæðum. Okkum báðum dámar væl rákið, so tá Sunnvá sá hesar skrivibøkurnar við marmor-mynstri í Søstrene Grene, var hon so fitt at keypa okkum hvør sína. Eg elski skrivibøkur við øðrvísi fram- og baksíðum, og hendan varð tikin í brúk beinanvegin. Útyvir nýggja skrivibók havi eg eisini fingið nýggjan pennahúsa, ið er keyptur í H&M. Pennahúsin rúmar bert nøkrum heilt fáum lutum - eg havi ein penn, ein blýant og eitt viskileður í - og er lættur at hava við sær í taskuni.
Annars er Aloe Lip Care frá The Body Shop nýggjasta ískoyti innan vælveru. Eitt sindur torført at smyrja á í skundi(!), men annars roynist tað væl higartil.
Annars er Aloe Lip Care frá The Body Shop nýggjasta ískoyti innan vælveru. Eitt sindur torført at smyrja á í skundi(!), men annars roynist tað væl higartil.
10.3.14
Eina bók um mánaðin
- Fremmandamaðurin, Albert Camus
- Laterna Magica 2, Ingmar Bergman
- Veggurin, Marlen Haushofer
- Øksin, Mihail Sadoveanu
8.3.14
Húð, vælvera, sminka
Tá øll produktini eru savnaði saman sum niðanfyri, sær tað út sum eg væl og virðiliga havi tømt pengapungin. Kortini er hetta er alt slíkt, sum eg havi savnað saman seinastu mánaðirnir, brúki í gerandisdegnum og eri glað fyri (minus ein maskara). Her havi eg skrivað stutt um tey ymisku produktini.
Phillip Kingsley - Elasticizer
Um tit lesa 'beauty' bloggar, hava tit væntandi hoyrt um Philip Kingsley og produktið sum eitur Elasticizer. Tað sigst, at Elasticizer gevur hárinum eyka vætu, 'bounce' og 'shine'. Eg eri ein av teimum, ið hevur hoyrt alt tað góða um Elasticizer, og hetta var eisini orsøkin til at eg keypti tað. Kortini hevur tað staðið óbrúkt á hyllini í baðirúminum síðani eg fekk tað. Kremið skal smyrjast í hárið 20 min. áðrenn man vaskar tað, og eg havi gloymt alt um tað til eg longu havi vaska hárið. Kanska minnist eg til tað í morgin...
Elizabeth Arden: Untold - Body Cream
Eg keypti okkurt fyri mammu í Elizabeth Arden básinum í Magasin, og fekk eina gávuerskju afturfyri. Í gávuerskjuni var m.a. hetta kremið. Mær dámar als ikki innpakkingina, og eg væntaði lítið og einki av kreminum. Men so skjótt eg angaði tað, broytti eg meining. Sjálvt kremið er einki at reypa av, men tað angar fantastiska væl, og eg brúki hetta ístaðin parfumu.
Bourjois: Happy Light Foundation
Fyrstu ferð eg royndi Happy Light Foundation var tá Knút og eg vóru í Lissabon í apríl, og eg havi brúkt tað síðani. Mær dámar væl Happy Light tí at tað er lætt at arbeiða við, at blenda, hevur lættan til medium dekning og gevur eitt døggfallið úrslit (aka. dewy finish).
The Body Shop: Aloe - Calming Toner
Seinastu tíðina havi eg hoppað tónarin um gerandisdagar, og bert brúkt Clarins Exfoliating Toner eina ella tvær ferðir um vikuna. Aloe Calming Toner lýsur seg sjálvan sum 'calming, er mildur og uttan alkohol. Eg havi brúkt hann aftaná reinsu-smørið frá Body Shop, og má viðurkenna at mær dámar væl at reinsa húðina við hesum báðum. Eg síggi ikki mun á húðini, men eg haldi at tað er gott at vita, at tær seinastu restirnar verða reinsaðar av við hesum.
Avène - Cicalfate
Øll burdu átt hetta kremið á hyllini. 8-hour go home! Cicalfate er tjúkt krem við nógvum zink í, sum hjálpur húðini at endurskapa seg. Serliga gott til sár, irriteraða og/ella turra húð (og barnarumpur havi eg hoyrt).
Avène - Cleanance K
Eksfolierandi og hydrerandi krem, ið eg havi brúkt í fleiri ár. Pudderdåserne hava eitt umfatandi viðmæli av hesum kreminum her sum eg viðmæli tykkum at lesa. Ein góður máti at eksfoliera húðina uppá.
The Body Shop: Seaweed - Ionic Clay Mask
Eg kom í tankar um at mín Aesop maska var við at vera uppi, og tí keypti eg hesa leir-maskuna. Havi tó ikki roynt hana nóg ofta fyri at hava gjørt mær eina meining enn.
Kiehl's: Avocado Eye Cream
Yndis eygnakrem! Tað er tjúkt og gevur nógva vætu, og eg brúki tað áðrenn eg fari í song. Kremið er alt ov tjúkt at brúka undir sminku, men hóskar seg væl til at smyrja á um kvøldið, so húðin sýgur tað til sín um náttina.
The Body Shop: Camomile - Sumptuous Cleansing Butter
Eg fór inn í The Body Shop, tí eg hevði lisið um reinsu-smørið (!?) frá The Body Shop hjá blogginum Essie Button, og vildi fegin royna tað. Smørið upploysir sminkuna (eisini vatnfasta maskara), og ger hetta uttan at turka húðina. Fyrstu ferð eg brúkti tað, vamlaðist eg eitt sindur um at smyrja okkurt sum líkist palmin á andlitið, men hetta havi eg vant meg við, og úrslitið er ordiliga gott.
Til endans vil eg viðmæla eina heimasíðu, har eg plagi at keypa ymisk húðproduktir, nevnliga Escentual! Har havi eg nevnliga keypt Avène og Philip Kingsley tingini. Tey hava eitt stórt úrval av merkjum og vørum, m.a. Bioderma, Clarins, A-Derma og Real Techniques. Í marts hava tey enntá tilboð - 1/3 verður tikin av prísinum á 'French pharmacy brands'. Her er nógv gott at koma eftir fyri ein fyrimyndarliga góðan prís. Vitja síðuna her
Batiste: Dry Shampoo, Original og A Hint of ColourBatiste er gott og bíligt turrsjampo. Man kann ikki keypa Batiste í Danmark og Føroyum, men til ber at bíleggja vøruna frá Asos heimasíðuni. Eg havi roynt 'original' versiónina fyrr, og verið glað fyri hana. Hesuferð bílegði eg eisini turr-sjampoið sum serliga er egnað til myrkt hár, og mær dámar tað ordiliga væl. Kann heilt vist viðmæla tað.
Phillip Kingsley - Elasticizer
Um tit lesa 'beauty' bloggar, hava tit væntandi hoyrt um Philip Kingsley og produktið sum eitur Elasticizer. Tað sigst, at Elasticizer gevur hárinum eyka vætu, 'bounce' og 'shine'. Eg eri ein av teimum, ið hevur hoyrt alt tað góða um Elasticizer, og hetta var eisini orsøkin til at eg keypti tað. Kortini hevur tað staðið óbrúkt á hyllini í baðirúminum síðani eg fekk tað. Kremið skal smyrjast í hárið 20 min. áðrenn man vaskar tað, og eg havi gloymt alt um tað til eg longu havi vaska hárið. Kanska minnist eg til tað í morgin...
Elizabeth Arden: Untold - Body Cream
Eg keypti okkurt fyri mammu í Elizabeth Arden básinum í Magasin, og fekk eina gávuerskju afturfyri. Í gávuerskjuni var m.a. hetta kremið. Mær dámar als ikki innpakkingina, og eg væntaði lítið og einki av kreminum. Men so skjótt eg angaði tað, broytti eg meining. Sjálvt kremið er einki at reypa av, men tað angar fantastiska væl, og eg brúki hetta ístaðin parfumu.
Fyrstu ferð eg royndi Happy Light Foundation var tá Knút og eg vóru í Lissabon í apríl, og eg havi brúkt tað síðani. Mær dámar væl Happy Light tí at tað er lætt at arbeiða við, at blenda, hevur lættan til medium dekning og gevur eitt døggfallið úrslit (aka. dewy finish).
Origins: Plantscription Concealer
Enn eitt produkt sum bloggarar hava tosað nógv um - og esini orsøkin til at eg keypti tað. Onkuntíð loysir tað seg at lurta eftir góðum ummælum, tí mær dámar ordiliga væl henda concealaran. Hetta er heilt vist ein meira correcting-concealer í mun til ein full-coverage-concealer. Plantscription hóskar seg væl til at brúka undir eyguni, rundan um nøsina og aðrastaðnis har man kundi hugsað sær at fjala ella javna okkurt út.
Rimmel: Wake Me Up Concealer
Origins concealarin er heldur dýrur, so tá eg hoyrdi Ruth frá A Model Recommends samanlíkna Wake Me Up við dýrari concealarar, og viðmældi hann í mun til teir dýraru, helt eg at eg skuldi royna hann. Eg havi brúkt hann tvær ferðir, og haldi at hann er fínur - eitt sindur tjúkkari og meira dekkandi enn Origins, og hetta hevur bæði sínar fyrimunir og vansar. Higartil haldi eg tó, at mær dámar betri Plantscription, men Wake Me Up er heilt vist eitt gott alternativ.
Rimmel: Scandaleyes Mascara, waterproof
Hetta er ein heldur vánalig maskara. Vippurnar hjá mær klistra saman, maskaran smittar av og bustin er alt ov stór. Fari beint at keypa eina nýggja The Rocket Volum' Express frá Maybelline, sum eg havi brúkt seinasta árið og mær dámar ordiliga væl.
Rimmel Scandaleyes Eyeliner, waterproof
Eygnarandarin úr somu seriu er tvørturímóti sera góður. Hann er lættur at arbeiða við, og heldur leingi og væl. Aftaná nakrar mánaðir tornar pennurin, men fyri 70 krónur er tað rímuligt.
The Body Shop: Aloe - Calming Toner
Seinastu tíðina havi eg hoppað tónarin um gerandisdagar, og bert brúkt Clarins Exfoliating Toner eina ella tvær ferðir um vikuna. Aloe Calming Toner lýsur seg sjálvan sum 'calming, er mildur og uttan alkohol. Eg havi brúkt hann aftaná reinsu-smørið frá Body Shop, og má viðurkenna at mær dámar væl at reinsa húðina við hesum báðum. Eg síggi ikki mun á húðini, men eg haldi at tað er gott at vita, at tær seinastu restirnar verða reinsaðar av við hesum.
Avène - Cicalfate
Øll burdu átt hetta kremið á hyllini. 8-hour go home! Cicalfate er tjúkt krem við nógvum zink í, sum hjálpur húðini at endurskapa seg. Serliga gott til sár, irriteraða og/ella turra húð (og barnarumpur havi eg hoyrt).
Avène - Cleanance K
Eksfolierandi og hydrerandi krem, ið eg havi brúkt í fleiri ár. Pudderdåserne hava eitt umfatandi viðmæli av hesum kreminum her sum eg viðmæli tykkum at lesa. Ein góður máti at eksfoliera húðina uppá.
The Body Shop: Seaweed - Ionic Clay Mask
Eg kom í tankar um at mín Aesop maska var við at vera uppi, og tí keypti eg hesa leir-maskuna. Havi tó ikki roynt hana nóg ofta fyri at hava gjørt mær eina meining enn.
Kiehl's: Avocado Eye Cream
Yndis eygnakrem! Tað er tjúkt og gevur nógva vætu, og eg brúki tað áðrenn eg fari í song. Kremið er alt ov tjúkt at brúka undir sminku, men hóskar seg væl til at smyrja á um kvøldið, so húðin sýgur tað til sín um náttina.
The Body Shop: Camomile - Sumptuous Cleansing Butter
Eg fór inn í The Body Shop, tí eg hevði lisið um reinsu-smørið (!?) frá The Body Shop hjá blogginum Essie Button, og vildi fegin royna tað. Smørið upploysir sminkuna (eisini vatnfasta maskara), og ger hetta uttan at turka húðina. Fyrstu ferð eg brúkti tað, vamlaðist eg eitt sindur um at smyrja okkurt sum líkist palmin á andlitið, men hetta havi eg vant meg við, og úrslitið er ordiliga gott.
Til endans vil eg viðmæla eina heimasíðu, har eg plagi at keypa ymisk húðproduktir, nevnliga Escentual! Har havi eg nevnliga keypt Avène og Philip Kingsley tingini. Tey hava eitt stórt úrval av merkjum og vørum, m.a. Bioderma, Clarins, A-Derma og Real Techniques. Í marts hava tey enntá tilboð - 1/3 verður tikin av prísinum á 'French pharmacy brands'. Her er nógv gott at koma eftir fyri ein fyrimyndarliga góðan prís. Vitja síðuna her
6.3.14
4.3.14
DIY marmor-erskja
Marmor er nógv at síggja í innrætting fyri tíðina, og kann verða heldur dýrt at keypa nýtt. Omanfyri er ein leiðbeining til, hvussu man kann fáa marmor-rákið í heimið hjá sær sjálvum fyri ein bíligan penga. Pernille frá blogginum Pagik hevur gjørt eina DIY leiðbeining til at gera eina marmor erskju, og í seinastu viku fór eg sjálv ígongd við verkætlanina. Hetta var ótrúliga lætt og skjótt at gera, og eg haldi at erskjan er prýðilig.
Tú skalt brúka:
- Saks
- Sjálvklistrandi plastfilm í hvítum og í marmor-mynstri
- Eina erskju
Erskjan hjá mær var upprunaliga grøn við mynstri á, so fyri at fjala hetta heilt má hon klæðast tvær ferðir - fyrst við hvítum plastfilmi, og síðani marmor.
Mannagongd:
- Máta hvussu nógvan plastfilm tær tørvar við at stilla erskjuna á plastfilmin. Hetta skal gerast bæði við tann hvíta plastfilmin og marmor-plastfilmin.
- Síðani skal merkjast av á plastfilminum, hvar hornini á erskjuni eru. Klipp hornini úr filminum, men lat um 1 cm sita eftir á einari síðu. Hesin cm skal boyggjast um hornið á erskjuni so skiftið er javnt allan vegin runt.
- Klæð erskjuna við hvítum plastfilmi
- Klæð erskjuna við marmor plastfilmi
Útgerðin er løtt at fáa fatur á. Vit hava keypt sjálvklistrandi plastfilm við marmor-mynstri (í ymiskum litum enntá) og hvítan plastfilm í Amager Isenkræm, og til ber at keypa erskjur í ymisku støddum í Tiger og Søstrene Grene. Nú er bert eftir hjá tykkum at fara í gongd. Góðan byr
Tú skalt brúka:
- Saks
- Sjálvklistrandi plastfilm í hvítum og í marmor-mynstri
- Eina erskju
Erskjan hjá mær var upprunaliga grøn við mynstri á, so fyri at fjala hetta heilt má hon klæðast tvær ferðir - fyrst við hvítum plastfilmi, og síðani marmor.
Mannagongd:
- Máta hvussu nógvan plastfilm tær tørvar við at stilla erskjuna á plastfilmin. Hetta skal gerast bæði við tann hvíta plastfilmin og marmor-plastfilmin.
- Síðani skal merkjast av á plastfilminum, hvar hornini á erskjuni eru. Klipp hornini úr filminum, men lat um 1 cm sita eftir á einari síðu. Hesin cm skal boyggjast um hornið á erskjuni so skiftið er javnt allan vegin runt.
- Klæð erskjuna við hvítum plastfilmi
- Klæð erskjuna við marmor plastfilmi
Útgerðin er løtt at fáa fatur á. Vit hava keypt sjálvklistrandi plastfilm við marmor-mynstri (í ymiskum litum enntá) og hvítan plastfilm í Amager Isenkræm, og til ber at keypa erskjur í ymisku støddum í Tiger og Søstrene Grene. Nú er bert eftir hjá tykkum at fara í gongd. Góðan byr
2.3.14
Soundboardt
Eg havi lurtað nógv eftir nýggju plátuni hjá Beyoncé, og plátan kann heilt vist viðmælast! Beyoncé er ein populer dama fyri tíðina, og internetið er fylt við referansum, teorium og frágreiðingum um útgávuna, merchandise og stuttligum tingum sum t.d. Soundboardt! Til ber at spæla við við at fylgja hesi leinkjuni
20.2.14
Sevjuplantur
Tá Knút og eg fluttu saman, gav mamma Knút eina 'svigermors skarpe tunge'. Hetta er ein sevjuplanta, ið ikki krevur serliga nógva stákan og uppmerksemi. Hon hevur yvirlivað nógv, m.a. tveir summar-mánaðir uttan ein dropa av vatni (tá Knút og eg vóru í FO). Hvørja ferð hon fær eitt nýtt blað og gerst størri, fegnist eg um hesa lítlu verkætlan hjá mær.
Seinastu tíðina havi eg hugsað alsamt meira um hesar sevjuplanturnar, og havi fingið mær 4 aftrat!
Seinastu tíðina havi eg hugsað alsamt meira um hesar sevjuplanturnar, og havi fingið mær 4 aftrat!
Grønir fingrar ftw. Hesar eru smáar og fríðka um íbúðina. Tað næsta verður at fáa fatur á einari Aloe Vera plantu. Omma hevur altíð havt eina standandi, mamma eftir henni, og nú haldi eg at tað er mín túrur. Tá eg var minni, brendi eg meg eina ferð rættiliga illa, og orsøkin til arrið ikki er minst tvífalt so stórt, er ommusa Aloe Vera.
Hesin áhugin fyri sevjuplantum sæst eisini aftur á inspiratións-mappuni á telduni, sum tit síggja her:
Hesin áhugin fyri sevjuplantum sæst eisini aftur á inspiratións-mappuni á telduni, sum tit síggja her:
Labels: Solveig
Subscribe to: Posts (Atom)


text:
Orsaka vemmiliga orðalagi í sjónbandinum.
Ein skuldi hildi, at einum noyddist at leita leingi fyri at finna nakað á so lágum støði, men nei...
Hmm...
Er tað bara eg, ella ljóðar hetta í sjónbandinum ikki sum: 'eg havi rætt og tað hevur tú ikki, tí at babba sigur tað (ella lærarin sigur tað, ella Bíblian sigur tað, ella talarin segði tað)'.
Eg havi altíð sagt tað, gudleysa grundgevingin fyri at Gud ikki er, er ikki ein grundgeving uppá nakað sum helst, uttan á sjálvan pástandin hjá nøkrum fáum sera illum ateistum! Í hesum førið, millum annað Richard Dawkins, sum samanber Gud við eina flúgvandi tekannu (mær vitandi frá einum úttalisi hjá Russell).


text:
Liverpool fjepparar hittast til ræstkjøtaveitslu í Bowlinghøllini í Havn leygardagin 11 februar 2017 við upphiting frá kl. 16.30.
Hendan dagin Kl. 17.30 verður dystur á Anfield, har Tottenham koma at vitja, so vit vóna eina góða og ikki minst spennandi upptakt til veitsluna.
Sum vanligt hava vit ein spennandi gestarøðara hendan dagin.
Kostnaður fyri veitsluna er kr. 300,- kr. fyri limir í Liverpool Føroyar – ikki limir rinda kr. 400,- kr. ( við í prísinum er 1 ølella sodavatn og 1 snapsur).
Tað er neyðugt at minst 60 fólk tekna seg, um tiltakið skal verða til nakað.
Er tú ikki longu limir kann tú gera hetta umvegis heimasíðuna og spara 100 av veitslu kostnaðinum.
Í samband við dystin hava vit tipping til veitsluna verður søla av lutaseðlum við góðum góðum vinningum, yvirskot fer óskert har til eitt í Føroyum gott gerandi endamál.
TILMELDING á aki@liverpool.fo. Seinasta freist at melda til er 25 januar 2017.
Tekna teg til veitsluna áðrenn 01.01.2017 og tú er við í lutakastinum um eina KLOPP nú t-shirt vit luta út 5 toyggjur, sum fáast á veitsluni.


text:
BERFÓTAHESTAR
Hvat er ein berfótahestur?
Berfótahestar er eitt heiti fyri hestar, ið haldast og brúkast uttan jarnskógvar neglt á hógvunum og sum fær regluliga hóvrøkt eftir berfótameginreglunum. Alt eftir umstøðunum, kunna teir klára seg heilt uttan verju á hógvunum ella teir brúka stivlar, tá neyðugt er. Legg til merkis, at hóast ein berfótahestur altíð er skóleysur er ein skóleysur hestur ikki altíð berfótahestur!
At hesturin eiga at fáa neglt jarnskógvar fast undir hógvunum, er fyri flest hestafólkum ein sjálvfylgja. Tó velja alsamt fleiri um allan heim at halda hestin berfótan, hví?
Hví hava sín hest berfótan?
Ein berfótur hestur fær gagn av hóvmekanismuni. Hóvmekanisman er, tá hógvurin víðkar seg út, tá ið hesturin traðkar niður, og trekkjar seg saman aftur, tá ið beinið lyftast upp. Hon stuðlar undir blóðreinslinum og gevur hógvinum evna til at vera stoytdoyvandi.
Video sum vísir hóvmekanismu :
Náttúrligt blóðreinsl í hógvinum gevur bestu hóvheilsu og stuðlar undir blóðreinslinum sum heild, so hjartað ikki skal arbeiða ov hart. Her undir er ein thermografisk mynd, sum vísir 3 berfót bein og eitt bein við ánegldum jarnskógvi. Síðstnevnda er kaldari vegna eitt tarnað blóðreinsl.
Hógvurin er gjørdur til at vera stoytdoyvari. Tá hóvveggur, sóli og stráli tilsamans bera vektina, kann hógvmekanisman, blóðreinslið og bróskpútarnar innaní hógvinum taka av stoytinum, tá ið hesturin setur hógvin í jørðina. Henda stoytdoyving forðar fyri yvirbelastning av liðum og beinarakið, sum ikki eru gjørd til at stoytdoyva.
Jarnskógvar forðar hógvinum í virka, sum hann er gjørdur til og sum stutt er greitt frá heryvir. Árinini frá jarnskóm, verður umrødd í greinini "Jernskoens synderegister" (úr bókini "Gør din hest til en VINDER" givið út av Sleipnir sport í 1990 í samband við at teir komu fram við stoytdoyvandi (plastik) hestaskóm). Í stykkinum verður millum annað greitt frá:
"Jernskoen rammer underlaget som en hammer – uden nogen form for affjedring eller dæmpning. Da skoen er sømmet til hoven foran, forplanter en stor del af slaget sig omgående frem i hoven. Herefter bliver hele hovfladen hurtigere slået i underlaget. Det sker inden for ganske få millisekunder. Det betyder, at hovens primære støddæmper i den bagerste del af hoven bliver sat delvis ud af funktion.
Den uskoede hov tager helt anderledes på anslaget. Den rammer nok underlaget med samme energi, men da horn er et blødere materiale end jern, og da støddæmperen i dragterne når at træde i funktion, fordeles kraftudløsningen over 3 gange så lang tid. Det er stadigvæk meget kort tid – men nok til at slagkraften reduceres til noget tåleligt. Efter de fysiske love, betyder den tre ganges forøgelse af anslagstiden, at slagets belastning reduceres til 30 % - og det vil igen sige, at 70 % af belastningen forsvinder.
Vi ved altså, at jernets hårdhed og den korte anslagstid betyder, at stødkraften øges med ca. 350 % - eller næsten 4 gange så meget, som den naturlige, uskoede hov ville være blevet belastet med. Hele slagkraften udløses i det halve millisekund, hvor jernskoens dragter slås i jorden."
Hvaðani kemur berfótarørslan?
Grundarlagið undir nútíðmans berfótarørsluni varð lagt av tveimum hóvsmiðjum, Jamie Jajkson (USA) og Gene Ovnicek (AUST), sum ótengt at hvørjum øðrum gjørdu kanningar av villhestahógvum í 1980'unum. Tað, ið teir lærdu, gjørdi villhestahógvin til eitt ideal hjá teimum og broyttu teirra hugburð á hóvrøkt. Skjótt byrjaði fleiri hóvsmiðjir, í øllum londum, at fylgja teimum eftir. Til dømis Pete Ramey (USA), Knut Ove Bjerva (NO) og Arne Havgaard (DK) hava verið undangongumenn innanfyri berfótahóvrøkt síðani 1990'unum. Meira gransking verður útint, til dømis av dr.Robert Bowker á Michigan university, sum hevur avdúkað nógva vitan um hestahógvar. Ídag eru túsindavís av hestafólkum kring heimin, sum velja at hava hestin berfótan og heldur hetta er púra náttúrligt, í mun til traditionellan skógving.
Heimasíðan hjá Knut Ove Bjerva: www.nesgaarden.no
Heimasíðan hjá Arne Haugaard; www.naturhov.dk
Villhestarhógvar, mustang (USA) :
(um tú ikki sært myndirnar, trýst F5 fyri at uppdatera heimasíðuna)
Hvussu ber til at hava berfótan hest?
Nógv rørsla á turrum undirlagi, grovt fóður við lágum sukurinnihaldi til matna og reglulig tíðum skerjing av hógvum er ídeelt hjá berfótahestum. Traditionel uppstallling í boks við lítið av rørslu, kraftfóður ella frítt beiti á bøi til matna, vátt liviumhvørvi (undirlag), er ikki ideelt til berfótahestar. At hava berfótahest er also ikki bara ein spurningur um skógvar ella ikki skógvar, men krevur eitt hestahald, sum so vítt møguliga gongur hesum krøvum á møti.
Berfótahestar í aktión
(um tú ikki sært myndirnar, trýst F5 fyri at uppdatera heimasíðuna)


text:
Ja so kláraði hann eisini at seta føroyskt met í 400 blandað. Kristian Martin Joensen átti gamla metið á 4:39.08 frá 1997, men í dag svam Pál Joensen úr Suðuroyar Svimjifelag teinin á 4:37.01. Sjálvsagt ógvuliga ógvuliga flott av vágbinginum, um enn vit eftirhondini bara vænta meira og meira av honum.
Sum viðfesta mynd vísir, so stóð Kristian Martin sjálvur á kantinum og heppaði á Pál Joensen, tá ið Pál tók metið. Soleiðis er tað lukkutíð í føroyskari svimjing; at svimjararnir gjarna vil eiga metið eina løtu, men so eisini ynskja at tey verða tikin aftur. Vit skulu jú helst gerast betri og betri allatíð, so at okkara svimjarar ein dag kunnu standa seg móti heimsins kempum.
Og hvør veit, kanska er tann dagur her longu 1. desember, tá ið Pál og Kári og hini skulu kappast á Norðurlendsku JuniorMeistarastevnuni 2007, á heimabana í Tórshavn. Man torur einki at vænta, tí bara éitt gullmerki hevði verið óhugsandi fyri bara nøkrum fáum árum síðani. Meen men… um vit hyggja at tíðunum, og at tíðunum hjá hinum… so sær tað gott út 🙂


text:
RK-prix er innanhýsis rógvikapping hjá Róðrarfelagnum Knørri um veturin/várið.
Róð verður í venjingarhølum felagsins í Tollbúðini á Eystaru Bryggju.
Fýra umfør eru. Vinnarar fáa heiðursmerki eftir finaluumfarið.
Foreldur og stuðlar eru hjartaliga vælkomin at hyggja og fáa ein kaffimunn.
-
4. Mai 2018 | Sjúrður Gullbein
Innlendismálaráðið og NORA vitjaðu Róðrarfelagið Knørr
13. Mars 2018 | Sjúrður Gullbein
Seksmannafarið Gamli Jarnbardur til sølu
13. Mars 2018 | Sjúrður Gullbein
Tíggjumannafarið Kongurin til sølu
10. Mars 2018 | Sjúrður Gullbein
Knørrafelagið stóð væl til FM í inniróðri
17. Februar 2018 | bardursg
Millum tøkini: Allan Mouritsen
17. Februar 2018 | Sjúrður Gullbein
10. Januar 2018 | bardursg
Millum tøkini: Henningur-Einar Juul
16. Desember 2017 | Sjúrður Gullbein


text:
Løgtingið fer í dag at samtykkja uppskot um at seta á stovn ein barsilsgrunn, soleiðis, at barsilsgjaldið, sum allir lønmóttakarar og arbeiðsgevarar gjalda, ikki longur kann verða nýtt til onnur endamál.
Ferð eftir ferð at hava vit víst á tað órímiliga og óakseptabla í, at pengar verða tiknir frá borgarunum og vinnuni til ávíst endamál, fyri síðani at verða brúktur til heilt onnur endamál!
Stórt yvirskot brúkt til annað
Í tingsetuni 2013 legði Tjóðveldi fyri Løgtingið uppskot um, at yvirskotið í barsilsskipanini skuldi oyramerkjast og ikki kunna nýtast til annað enn barsilsskipanina. Støðan var tá, at landið yvir 8 ár hevði tikið oman fyri 64 milliónir krónur ov nógv inn í barsilsgjaldi, ella í miðal góðar 8 milliónir krónur árliga. Hesin peningur kom ikki skipanini til góðar, men fór í “stórapot”, og varð sostatt nýttur til ymisk onnur endamál (Løgtingsmál 90/2013).
Eisini Løgtingsgrannskoðararnir høvdu átalað, at bara fyri árini 2010-2012 var yvirskotið í skipanini nærum 30 milliónir krónur, sum ikki vórðu nýttar til endamálið.
Tað er tí gleðiligt, at Jóhan Dahl, landsstýrismaður í arbeiðsmarknaðarmálum, nú loksins er komin við hesum uppskoti um barsilsgrunn, ið hevur neyvt sama endamál sum uppskotið hjá Tjóðveldi – at tryggja, at yvirskot í barsilsskipanini kann flytast fram til komandi ár, so pengarnir eru tøkir til at fíggja broytingar í barsilsskipanini. Eisini ber til at nýta yvirskot okkurt árið til at fíggja møgulig undirskot onnur ár.
Skipanin stigvíst bøtast
Júst tí, at stórt yvirskot var í skipanini, valdi CHE-samgongan í 2008 alt fyri eitt at leingja barsils-skipanina við 8 vikum, umframt at styrkja rættindini hjá pápanum til barsilskvotu, og gera skipanina eitt vet meira smidliga.
Tjóðveldi hevur tvær reisur roynt at fingið undirtøku fyri at leingja barnsburðarfarloyvið við 8 vikum afturat, og gera skipanina munandi meira smidliga, so foreldur í størri mun kunnu tillaga farloyvið til tørvin hjá tí einstøku familjuni (Løgtingsmál 49/2012 og 20/2013). Undirtøka hevur ikki verið fyri hesum, men farnu tingsetu fekk landsstýrismaðurin samtykt eitt uppskot um at leingja barsilssfarloyvistíðina við 4 vikum, og sostatt verður størri partur av pengunum brúktur til ásetta endamálið. Stórur tørvur er á at gera skipanina munandi meira fleksibla, so foreldur í størri mun kunnu laga farloyvistíðina til tørvin hjá tí einstøku familjuni.
Tjóðveldi heilsar barsilsgrunninum væl komnum, og tekur av fullum huga undir við málinum.
Vegna Tjóðveldi
Bjørt Samuelsen, framsøgukvinna í arbeiðsmarknaðarmálum
tlf 599909


text:
Elin og Hølkvir nr 7 í heiminum
ítróttur16-08-2017 - 21:36 - Jóanis Nielsen
Enn einaferð hava Elin V. Tindskarð og hesturin Hølkvir prógva at har eru veruligir knotur í teimum. Seinasta ár vóru tey millimetrar frá at vinna heiðursmerkið við NM fyri íslandsross, so vónirinar vóru ikki heilt ongar, tá tey nú skuldi luttaka til HM í Hollandi.
Tey bæði livdi eisini væl og virðiliga upp til vónirnar og høvdu hægsta karakter við inn í B finaluna, í greinini T2, har eitt ross kemur víðari í A finaluna.
Tað var eisini tætt við, men kappingin við fyrrverandi heimsmeistaran Vignir Jónasson gjørdist akkurát óv hørð fyri Elin V. Tindskarð og Hølkvir, sostatt komu tey ikki í finaluna, men máttu taka til takkar við einum samlaðum 7 plássið. Nevnast kann at Vignir Jónasson gjørdist nummar 4 í A finaluni, ið var vunnin av Jóhannu Tryggvason úr Týsklandi.
Tá vónbrotið um ikki at koma í A finaluna er sjunkað, stendur tó eftir at úrslitið hjá Elini V. Tindskarð og Hølkvir er framúr gott. At føroysk reiðfólk kunna kappast við heimselituna, er nakað sum arbeitt hevur verið fram ímóti í nógv ár. Elin V. Tindskarð sigur seg eisini vera sera nøgda við úrslitið hjá sær og Hølkvir.
Elin V. Tindskarð umboðar Føroyskt Íslandsrossafelag og Føroyar við HM. Elin V. Tindskarð býr annars í Hirtshals, har hon saman við familjuni hevur ein garð við sera góðum umstøðum at íðka sín ítrótt.
Kelda Føroya Ríðingarfelag.


text:
Orð og lag: Martin Joensen
Heystið nærkast landi, spor í vátum sandi,
tigandi vit ganga teinin langa.
Summarið er farið, horvið handan garðin.
Bátur rør mót støðni, – run í gjónni .
Tú hevur pakkað niður títt hárband
og hin søljugula kjólan,
í regninum bert tú og eg.
Sást tú ælabogan, vaknaði tín tráðan,
sást tú ælabogan, jú, tú sá hann.
Standa still á støðni, náttin býr í gjónni,
heystið nemur landið, spor í sandi.
Her tørvast eingi lyfti, ei heldur bond,
ið styggja stúrin hjørtu,
í tøgnini bert tú og eg.
Í morgin ert tú burtur
og sandurin er aftur blivin slættur,
í náttini bert tú og eg.
sást tú ælabogan, vaknaði tín tráðan,
sást tú ælabogan, jú, tú sá hann…
Summarið er farið, horvið handan garðin
bátur rør frá landi, spor í sandinum …


text:
Vit tendra jólatrøini
Nú nærkast til vit fara at tendra jólatrøini.
Byrjað verður í Tjørnuvík sunnudagi 26. november, Kingo-bólkurin skipar fyri. Kommunan skipar sum vanligt fyri at tiltøkum tá jólatrøini verða tendrað runt um í kommununi. Til tiltøkini bjóðar borgarstjórin vælkomin, prestur heldur røðu og Eiðis ljómfelag spælir. Jólamenn vitja og hava pakkar við til børnini. Tá jólatrøini eru tendrað, eru øll boðin til ein drekkamunn.
Sunnudagin 26. November
kl. 15.45 í Tjørnuvík (Kingo-bólkurin skipar fyri)
Mikudagin 29. november
kl. 17.00 á handilsøkinum við Norðskála - sí tiltakið á facebook
kl. 19.00 við Gjógv - sí tiltakið á facebook
Hósdagin 30. november
kl. 18.00 í Hósvík - sí tiltakið á facebook
kl. 19.00 í Hvalvík - sí tiltakið á facebook
kl. 20.00 í Haldórsvík - sí tiltakið á facebook